ai4bharat/Pralekha huggingface dataset:
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਅਤੇ ਸਿੰਗਾਪੁਰ ਦੇ ਪ੍ਰਧਾਨ ਮੰਤਰੀ ਲੀ ਸਿਐੱਨ ਲੂੰਗ  ਨੇ ਭਾਰਤ ਅਤੇ ਸਿੰਗਾਪੁਰ ਦੇ ਦਰਮਿਆਨ ਯੂਪੀਆਈ-ਪੇਨਾਓ ਲਿੰਕੇਜ ਦੇ ਵਰਚੁਅਲ ਲਾਂਚ ਪ੍ਰੋਗਰਾਮ ਵਿੱਚ ਹਿੱਸਾ ਲਿਆ
ਯੂਪੀਆਈ-ਪੇਨਾਓ ਲਿੰਕੇਜ ਸੀਮਾ ਪਾਰ ਲੈਣ-ਦੇਣ ਨੂੰ ਅਸਾਨ, ਸਸਤਾ ਅਤੇ ਰੀਅਲ ਰਾਈਮ ਬਣਾ ਦੇਵੇਗਾ
ਭਾਰਤੀ ਰਿਜ਼ਰਵ ਬੈਂਕ ਦੇ ਗਵਰਨਰ ਅਤੇ ਐੱਮਏਐੱਸ ਦੇ ਮੈਨੇਜਿੰਗ ਡਾਇਰੈਕਟਰ ਨੇ ਭਾਰਤ ਅਤੇ ਸਿੰਗਾਪੁਰ ਦੇ ਦਰਮਿਆਨ ਪਹਿਲਾ ਸੀਮਾ ਪਾਰ ਲੈਣ-ਦੇਣ ਕੀਤਾ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਅਤੇ ਸਿੰਗਾਪੁਰ ਦੇ ਪ੍ਰਧਾਨ ਮੰਤਰੀ ਸ਼੍ਰੀ ਲੀ ਸਿਐੱਨ ਲੂੰਗ ਨੇ ਭਾਰਤ ਦੇ ਯੂਨੀਫਾਈਡ ਪੇਮੈਂਟਸ ਇੰਟਰਫੇਸ  ਅਤੇ ਸਿੰਗਾਪੁਰ ਦੇ ਪੇਨਾਓ ਦੇ ਦਰਮਿਆਨ ਰੀਅਲ ਟਾਈਮ ਪੇਮੈਂਟ ਲਿੰਕੇਜ ਦੇ ਵਰਚੁਅਲ ਲਾਂਚ ਪ੍ਰੋਗਰਾਮ ਵਿੱਚ ਹਿੱਸਾ ਲਿਆ। ਭਾਰਤੀ ਰਿਜ਼ਰਵ ਬੈਂਕ ਦੇ ਗਵਰਨਰ ਸ਼੍ਰੀ ਸ਼ਕਤੀਕਾਂਤ ਦਾਸ ਅਤੇ ਸਿੰਗਾਪੁਰ ਦੇ ਮੌਦ੍ਰਿਕ ਅਥਾਰਿਟੀ ਦੇ ਮੈਨੇਜਿੰਗ ਡਾਇਰੈਕਟਰ ਸ਼੍ਰੀ ਰਵੀ ਮੇਨਨ ਨੇ ਆਪਣੇ-ਆਪਣੇ ਮੋਬਾਇਲ ਫੋਨ ਦਾ ਉਪਯੋਗ ਕਰਦੇ ਹੋਏ ਇੱਕ ਦੂਸਰੇ ਦੇ ਨਾਲ ਲਾਈਵ ਸੀਮਾ ਪਾਰ ਲੈਣ-ਦੇਣ ਸੰਪੰਨ ਕੀਤਾ।
ਸਿੰਗਾਪੁਰ ਪਹਿਲਾ ਦੇਸ਼ ਹੈ ਜਿਸ ਦੇ ਨਾਲ ਸੀਮਾ ਪਾਰ ਵਿਅਕਤੀ ਤੋਂ ਵਿਅਕਤੀ  ਭੁਗਤਾਨ ਸੁਵਿਧਾ ਸ਼ੁਰੂ ਕੀਤੀ ਗਈ ਹੈ। ਇਹ ਸਿੰਗਾਪੁਰ ਵਿੱਚ ਭਾਰਤੀ ਸਮੁਦਾਇ, ਖਾਸ ਤੌਰ ’ਤੇ ਪ੍ਰਵਾਸੀ ਵਰਕਰਾਂ/ਵਿਦਿਆਰਥੀਆਂ ਦੀ ਮਦਦ ਕਰੇਗਾ ਅਤੇ ਸਿੰਗਾਪੁਰ ਤੋਂ ਭਾਰਤ ਵਿੱਚ ਅਤੇ ਭਾਰਤ ਤੋਂ ਸਿੰਗਾਪੁਰ ਵਿੱਚ ਤੱਤਕਾਲ ਅਤੇ ਘੱਟ ਲਾਗਤ ਵਾਲੇ ਧਨ ਦੇ ਟ੍ਰਾਂਸਫਰ ਰਾਹੀਂ ਡਿਜੀਟਲੀਕਰਣ ਅਤੇ ਫਿਨਟੈਕ ਦੇ ਲਾਭਾਂ ਨੂੰ ਆਮ ਆਦਮੀ ਤੱਕ ਪਹੁੰਚਾਏਗਾ। ਕਿਊਆਰ ਕੋਡ ਰਾਹੀਂ ਯੂਪੀਆਈ ਭੁਗਤਾਨ ਦੀ ਸਵੀਕ੍ਰਿਤੀ ਸਿੰਗਾਪੁਰ ਵਿੱਚ ਚੁਣੇ ਮਰਚੈਂਟ ਆਉਟਲੇਟਸ ਵਿੱਚ ਪਹਿਲਾਂ ਤੋਂ ਹੀ ਉਪਲਬਧ ਹੈ।
ਵਰਚੁਅਲ ਲਾਂਚ ਪ੍ਰੋਗਰਾਮ ਤੋਂ ਪਹਿਲਾਂ ਦੋਨੋਂ ਪ੍ਰਧਾਨ ਮੰਤਰੀਆਂ ਦੇ ਦਰਮਿਆਨ ਟੈਲੀਫੋਨ ’ਤੇ ਗੱਲਬਾਤ ਹੋਈ, ਜਿਸ ਵਿੱਚ ਆਪਸੀ ਹਿਤ ਦੇ ਖੇਤਰਾਂ ’ਤੇ ਚਰਚਾ ਹੋਈ। ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਭਾਰਤ ਅਤੇ ਸਿੰਗਾਪੁਰ ਦੇ ਦਰਮਿਆਨ ਸਬੰਧਾਂ ਨੂੰ ਅੱਗੇ ਲੈ ਜਾਣ ਵਿੱਚ ਉਨ੍ਹਾਂ ਦੀ ਸਾਂਝੇਦਾਰੀ ਦੇ ਲਈ ਪ੍ਰਧਾਨ ਮਤੰਰੀ ਲੀ ਦਾ ਧੰਨਵਾਦ ਕੀਤਾ ਅਤੇ ਭਾਰਤ ਦੀ ਜੀ-20 ਦੀ ਪ੍ਰਧਾਨਗੀ ਦੇ ਤਹਿਤ ਉਨ੍ਹਾਂ ਦੇ ਨਾਲ ਕੰਮ ਕਰਨ ਦੀ ਇੱਛਾ ਵਿਅਕਤ ਕੀਤੀ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਅਭਿਲਾਸ਼ੀ ਡਾਇਰੈਕਟਾਂ ਨੂੰ ਆਪਣੀਆਂ ਕਹਾਣੀਆਂ ਵਿੱਚ ਦ੍ਰਿੜ੍ਹ ਵਿਸ਼ਵਾਸ ਹੋਣਾ ਚਾਹੀਦਾ ਹੈ: 52ਵੇਂ ਇੰਟਰਨੈਸ਼ਨਲ ਫਿਲਮ ਫੈਸਟੀਵਲ ਆਵ੍ ਇੰਡੀਆ  ਦੇ ਮਾਸਟਰ ਕਲਾਸ ਵਿੱਚ ਮਧੁਰ ਭੰਡਾਰਕਰ
“ਓਟੀਟੀ ਪਲੈਟਫਾਰਮ ਨਵੇਂ ਜ਼ਮਾਨੇ ਦੇ ਫਿਲਮ ਨਿਰਮਾਤਾਵਾਂ ਦੇ ਲਈ ਚੰਗਾ ਅਵਸਰ ਪ੍ਰਦਾਨ ਕਰਦੇ ਹਨ”
ਰਾਸ਼ਟਰੀ ਪੁਰਸਕਾਰ ਜੇਤੂ ਫਿਲਮ ਡਾਇਰੈਕਟ ਮਧੁਰ ਭੰਡਾਰਕਰ ਨੇ ਅੱਜ 52ਵੇਂ ਇੰਟਰਨੈਸ਼ਨਲ ਫਿਲਮ ਫੈਸਟੀਵਲ ਆਵ੍ ਇੰਡੀਆ  ਦੇ ਹਿੱਸੇ ਦੇ ਰੂਪ ਵਿੱਚ ਆਯੋਜਿਤ ‘ਫਿਲਮ ਨਿਰਮਾਣ’’ਤੇ ਮਾਸਟਰ ਕਲਾਸ ਵਿੱਚ ਕਿਹਾ ਕਿ ਇੱਕ ਚੰਗੀ ਫਿਲਮ ਲਿਆਉਣ ਦੇ ਲਈ, ਅਭਿਲਾਸ਼ੀ ਫਿਲਮ ਡਾਇਰੈਕਟਾਂ ਨੂੰ ਆਪਣੀਆਂ ਕਹਾਣੀਆਂ ਵਿੱਚ ਦ੍ਰਿੜ੍ਹ ਵਿਸ਼ਵਾਸ ਹੋਣਾ ਚਾਹੀਦਾ ਹੈ।
ਸ਼੍ਰੀ ਭੰਡਾਰਕਰ ਨੇ ਕਿਹਾ,“ਮੇਰੀ ਫਿਲਮ ਦਾ ਕਨਸੈਪਟ ਹਮੇਸ਼ਾ ਮੇਰੇ ਤੋਂ ਹੀ ਪੈਦਾ ਹੁੰਦਾ ਹੈ। ਮੈਨੂੰ ਖ਼ੁਦ ’ਤੇ ਅਤੇ ਆਪਣੀ ਕਹਾਣੀਆਂ ’ਤੇ ਵਿਸ਼ਵਾਸ ਹੈ। ਜਦੋਂ ਮੈਂ ਕਿਸੇ ਕਹਾਣੀ ਵਿੱਚ ਦ੍ਰਿੜ੍ਹ ਵਿਸ਼ਵਾਸ ਪ੍ਰਾਪਤ ਕਰਦਾ ਹਾਂ,ਉਦੋਂ ਹੀ ਮੈਂ ਫਿਲਮ ਬਣਾਉਣ ਦੇ ਲਈ ਅੱਗੇ ਜਾਂਦਾ ਹਾਂ।”
ਸ਼੍ਰੀ ਭੰਡਾਰਕਰ ਨੇ ਕਿਹਾ ਕਿ ਕੈਮਰੇ ਨੂੰ ਜੋ ਵੀ ਫੜਦਾ ਹੈ ਉਹ ਜੀਵਨ ਭਰ ਬਣਿਆ ਰਹਿੰਦਾ ਹੈ, ਇਸ ਲਈ ਫਿਲਮ ਦੀ ਗਤੀ ਬਹੁਤ ਆਕਰਸ਼ਕ ਹੋਣੀ ਚਾਹੀਦੀ ਹੈ। ਉਨ੍ਹਾਂ ਨੇ ਕਿਹਾ,“ਮੈਂ ਹਮੇਸ਼ਾ ਕਲਾਤਮਕ ਅਤੇ ਵਪਾਰਕ ਫ਼ਿਲਮਾਂ ਦੇ ਵਿੱਚ ਸੰਤੁਲਨ ਬਣਾਈ ਰੱਖਿਆ ਅਤੇ ਵਾਸਤਵਿਕ ਕਹਾਣੀਆਂ ’ਤੇ ਅਧਾਰਿਤ ਆਕਰਸ਼ਕ ਫਿਲਮਾਂ ਬਣਾਉਣ ਦੀ ਕੋਸ਼ਿਸ਼ ਕਰਦਾ ਹਾਂ।”
ਸਿਨੇਮਾ ਪ੍ਰੇਮੀਆਂ ਦੇ ਨਾਲ ਗੱਲਬਾਤ ਕਰਦੇ ਹੋਏ ਉਨ੍ਹਾਂ ਨੇ ਕਿਹਾ, “ਅੱਜ-ਕੱਲ੍ਹ ਓਟੀਟੀ ਪਲੈਟਫਾਰਮ ਅਭਿਲਾਸ਼ੀ ਡਾਇਰੈਕਟਾਂ ਅਤੇ ਨਿਰਮਾਤਾਵਾਂ ਨੂੰ ਚੰਗਾ ਅਵਸਰ ਪ੍ਰਦਾਨ ਕਰਦੇ ਹਨ।
ਪੇਜ਼3 ਅਤੇ ਟ੍ਰੈਫਿਕ ਸਿਗਨਲ ਜਿਹੀਆਂ ਪੁਰਸਕਾਰ ਜੇਤੂ ਫਿਲਮਾਂ ਦੇ ਡਾਇਰੈਕਟ ਨੇ ਆਪਣੀ ਸਿਨਮਈ ਯਾਤਰਾ ਦਾ ਵਰਣਨ ਕਰਦੇ ਹੋਏ ਕਿਹਾ ਕਿ ਚਾਂਦਨੀ ਬਾਰ ਨੇ ਮੇਰੇ ਵਿਸ਼ਵਾਸ ਅਤੇ ਆਤਮ ਵਿਸ਼ਵਾਸ ਨੂੰ ਵਧਾਇਆ। ਸ਼੍ਰੀ ਭੰਡਾਰਕਰ ਨੇ ਕਿਹਾ,“ਮੈਂ ਫਿਲਮ ਵਿੱਚ ਸ਼ੁਰੂ ਤੋਂ ਅੰਤ ਤੱਕ ਸੀ, ਹਾਲਾਂਕਿ ਇਹ ਇੱਕ ਡਾਰਕ ਅਤੇ ਡਿਪਰੈਸਿਵ ਫਿਲਮ ਸੀ, ਪਰ ਇਹ ਆਕਰਸ਼ਕ ਸੀ ਅਤੇ ਇਸ ਨੇ ਕੰਮ ਕੀਤਾ।
ਆਪਣੀ ਭਵਿੱਖ ਦੀ ਯੋਜਨਾ ਦੇ ਬਾਰੇ ਗੱਲਬਾਤ ਕਰਦੇ ਹੋਏ ਉਨ੍ਹਾਂ ਨੇ ਕਿਹਾ, “ਅਸੀਂ ਮਹਾਮਾਰੀ ਦੀ ਮਿਆਦ ਦੇ ਦੌਰਾਨ ਬਹੁਤ ਕਠਿਨ ਅਤੇ ਇਮਤਹਾਨ ਦੇ ਦੌਰ ’ਚੋਂ ਗੁਜਰੇ। ਇਸ ਲਈ ਹੁਣ ਮੈਂ ਬਹੁਤ ਜਲਦੀ ਇੱਕ ਕਾਮੇਡੀ ਫਿਲਮ ’ਤੇ ਕੰਮ ਸ਼ੁਰੂ ਕਰਨ ਜਾ ਰਿਹਾ ਹਾਂ।”
ਮਾਸਟਰ ਕਲਾਸ ਦਾ ਸੰਚਾਲਨ ਪ੍ਰਸਿੱਧ ਫਿਲਮ ਸਮੀਖਿਅਕ ਤਰਣ ਆਦਰਸ਼ ਨੇ ਕੀਤਾ ਸੀ। ਸੈਸ਼ਨ ਦੀ ਸਮਾਪਤੀ ਰਾਸ਼ਟਰੀ ਪੁਰਸਕਾਰ ਜੇਤੂ ਡਾਇਰੈਕਟ ਨੀਲਾ ਮਾਧਬ ਪਾਂਡਾ ਦੁਆਰਾ ਮਧੁਰ ਭੰਡਾਰਕਰ ਅਤੇ ਤਰਣ ਆਦਰਸ਼ ਦੇ ਸੁਆਗਤ ਦੇ ਨਾਲ ਹੋਇਆ।
ਫੂਡ ਪ੍ਰੋਸੈਸਿੰਗ ਉਦਯੋਗ ਮੰਤਰਾਲਾ
ਫੂਡ ਪ੍ਰੋਸੈਸਿੰਗ ਉਦਯੋਗ ਬਾਰੇ ਕੇਂਦਰੀ ਮੰਤਰੀ ਸ਼੍ਰੀ ਪਸ਼ੂ ਪਤੀ ਕੁਮਾਰ ਪਾਰਸ ਨੇ ਕਿਹਾ ਹੈ ਕਿ ਦੇਸ਼ ਵਿੱਚ 19 ਮੈਗਾ ਫੂਡ ਪਾਰਕਾਂ ਨੂੰ ਜਲਦੀ ਮੁਕੰਮਲ ਕਰਨ ਲਈ ਯਤਨ ਜਾਰੀ ਹਨ
ਕਿਹਾ, ਉੱਤਰ ਪੂਰਬੀ ਖੇਤਰ ਅਤੇ ਉੱਤਰੀ ਬਿਹਾਰ ਵਿੱਚ ਮਿੰਨੀ ਫੂਡ ਪਾਰਕਾਂ ਲਈ ਵੱਡਾ ਸਕੋਪ ਹੈ
ਸ਼੍ਰੀ ਪਾਰਸ ਨੇ ਮੰਤਰਾਲੇ ਦਾ ਦੌਰਾ ਕੀਤਾ ਅਤੇ ਸੀਨੀਅਰ ਅਧਿਕਾਰੀਆਂ ਤੇ ਸਟਾਫ ਨਾਲ ਗੱਲਬਾਤ ਕੀਤੀ
ਕੇਂਦਰੀ ਫੂਡ ਪ੍ਰੋਸੈਸਿੰਗ ਉਦਯੋਗ ਮੰਤਰੀ ਸ਼੍ਰੀ ਪਸ਼ੂ ਪਤੀ ਕੁਮਾਰ ਪਾਰਸ ਨੇ ਅੱਜ ਕਿਹਾ ਹੈ ਕਿ ਦੇਸ਼ ਵਿੱਚ 19 ਮੈਗਾ ਫੂਡ ਪਾਰਕਾਂ ਨੂੰ ਜਲਦੀ ਮੁਕੰਮਲ ਕਰਨ ਲਈ ਯਤਨ ਜਾਰੀ ਹਨ , ਜੋ ਲਾਗੂ ਕਰਨ ਦੇ ਵੱਖ ਵੱਖ ਪੱਧਰਾਂ ਅਧੀਨ ਹਨ । ਉਹਨਾਂ ਕਿਹਾ ਕਿ ਇਸ ਸਕੀਮ ਦਾ ਮੁੱਢਲਾ ਉਦੇਸ਼ ਫੂਡ ਪ੍ਰੋਸੈਸਿੰਗ ਦੇ ਨਾਲ ਨਾਲ ਫਾਰਮ ਤੋਂ ਮਾਰਕਿਟ ਤੱਕ ਵੈਲਿਊ ਚੇਨ ਲਈ ਆਧੁਨਿਕ ਬੁਨਿਆਦੀ ਢਾਂਚਾ ਸਹੂਲਤਾਂ ਮੁਹੱਈਆ ਕਰਨਾ ਹੈ । ਮੰਤਰਾਲੇ ਨੇ 38 ਮੈਗਾ ਫੂਡ ਪਾਰਕਾਂ ਨੂੰ ਅੰਤਿਮ ਮਨਜ਼ੂਰੀ ਦੇ ਦਿੱਤੀ ਹੈ ਅਤੇ ਸਿਧਾਂਤਕ ਤੌਰ ਤੇ ਦੇਸ਼ ਵਿੱਚ 3 ਮੈਗਾ ਫੂਡ ਪਾਰਕਾਂ ਨੂੰ ਪ੍ਰਵਾਨਗੀ ਦਿੱਤੀ ਗਈ ਹੈ । ਇਹਨਾਂ ਵਿੱਚੋਂ 22 ਮੈਗਾ ਫੂਡ ਪਾਰਕ ਪ੍ਰਾਜੈਕਟ ਸੰਚਾਲਿਤ ਹੋ ਚੁੱਕੇ ਹਨ । ਉਹ ਮੰਤਰਾਲੇ ਦੇ ਵਿਸਥਾਰਿਤ ਦੌਰੇ ਅਤੇ ਸੀਨੀਅਰ ਅਧਿਕਾਰੀਆਂ ਤੇ ਸਟਾਫ ਨਾਲ ਗੱਲਬਾਤ ਕਰਨ ਤੋਂ ਬਾਅਦ ਮੀਡੀਆ ਨਾਲ ਗੱਲਬਾਤ ਕਰ ਰਹੇ ਸਨ । ਸਕੱਤਰ ਫੂਡ ਪ੍ਰੋਸੈਸਿੰਗ ਵਜੋਂ ਐੱਮ ਐੱਸ ਪੁਸ਼ਪਾ ਸੁਬਰਾਮਣਿਅਮ ਮੰਤਰੀ ਦੇ ਰਸਮੀਂ ਦੌਰੇ ਅਤੇ ਗੱਲਬਾਤ ਦੌਰਾਨ ਉਹਨਾਂ ਦੇ ਨਾਲ ਸਨ ।
ਮੰਤਰੀ ਨੇ ਕਿਹਾ ਕਿ 22 ਖਰਾਬ ਹੋਣ ਵਾਲੀਆਂ ਵਸਤਾਂ ਜਿਵੇਂ ਅੰਬ , ਕੇਲਾ , ਸੇਬ , ਅਨਾਨਾਸ , ਗਾਜਰ , ਬੰਦਗੋਭੀ ਅਤੇ ਫਲੀਆਂ ਜਿਹਨਾਂ ਦੀ ਮੰਤਰਾਲੇ ਨੇ ਕਿਸਾਨਾਂ ਦੀ ਆਮਦਨ ਵਧਾਉਣ ਬਾਰੇ ਸ਼ਨਾਖਤ ਕੀਤੀ ਹੈ , ਦੀ ਵੈਲਿਊ ਐਡੀਸ਼ਨ ਨੂੰ ਉਤਸ਼ਾਹਿਤ ਕਰਨ ਲਈ ਵੀ ਯਤਨ ਜਾਰੀ ਹਨ । ਸਰਕਾਰ ਨੇ "ਆਪ੍ਰੇਸ਼ਨ ਗਰੀਨਸ ਸਕੀਮ" ਦੇ ਸਕੋਪ ਨੂੰ ਵਧਾਉਣ ਦਾ ਐਲਾਨ ਕਰਕੇ ਟਮਾਟਰ , ਪਿਆਜ਼ ਅਤੇ ਆਲੂ  ਤੋਂ 22 ਖਰਾਬ ਹੋਣ ਵਾਲੀਆਂ ਵਸਤਾਂ ਨੂੰ 2021—22 ਦੇ ਬਜਟ ਭਾਸ਼ਣ ਵਿੱਚ ਸ਼ਾਮਲ ਕੀਤਾ ਹੈ । ਸ਼੍ਰੀ ਪਾਰਸ ਨੇ ਕਿਹਾ ਕਿ ਉੱਤਰ ਪੂਰਬੀ ਖੇਤਰ ਅਤੇ ਉੱਤਰੀ ਬਿਹਾਰ ਵਿੱਚ ਮਿੰਨੀ ਫੂਡ ਪਾਰਕਾਂ ਲਈ ਵੱਡਾ ਸਕੋਪ ਹੈ ।
ਸ਼੍ਰੀ ਪਾਰਸ ਨੇ ਕਿਹਾ ਕਿ ਉਹ ਇਸ ਮਹੀਨੇ ਦੀ 20 ਤਰੀਕ ਨੂੰ ਬਿਹਾਰ ਦਾ ਦੌਰਾ ਕਰਨਗੇ ਅਤੇ ਬਿਹਾਰ ਜਿ਼ਲ੍ਹੇ ਦੇ ਖਗਰੀਆ ਵਿੱਚ ਮਾਨਸੀ ਵਿਖੇ ਮੈਗਾ ਫੂਡ ਪਾਰਕ ਲਈ ਮੌਕੇ ਤੇ ਜਾਇਜ਼ਾ ਕਰਨਗੇ , ਜੋ ਉਹਨਾਂ ਨੇ ਕਿਹਾ ਕਿ 70% ਮੁਕੰਮਲ ਹੋ ਚੁੱਕਾ ਹੈ । ਮੰਤਰੀ ਬਿਹਾਰ ਦੇ ਉਦਯੋਗ ਮੰਤਰੀ ਸ਼ਾਹਨਵਾਜ਼ ਹੁਸੈਨ ਨੂੰ ਵੀ ਮਿਲਣਗੇ ਤਾਂ ਜੋ ਇਸ ਸਾਲ ਅਪ੍ਰੈਲ ਵਿੱਚ ਕੇਂਦਰ ਵੱਲੋਂ ਪ੍ਰਵਾਨਿਤ ਕੀਤੇ ਜਾਣ ਵਾਲੇ ਮੁਜ਼ੱਫਰਪੁਰ ਜਿ਼ਲ੍ਹੇ ਦੇ ਮੋਤੀ ਪੁਰ ਬਲਾਕ ਵਿੱਚ ਮੈਗਾ ਫੂਡ ਪਾਰਕ ਦੀ ਪ੍ਰਗਤੀ ਦਾ ਜਾਇਜ਼ਾ ਲਿਆ ਜਾ ਸਕੇ । ਉਹਨਾਂ ਕਿਹਾ ਕਿ ਫੂਡ ਪਾਰਕ ਕਿਸਾਨਾਂ ਨੂੰ ਖੇਤਰ ਵਿੱਚ ਲੀਚੀ , ਮਖਾਣਾ , ਕੇਲਾ , ਆਲੂ ਅਤੇ ਮੱਕੇ ਨੂੰ ਵੱਡੀ ਮਾਤਰਾ ਵਿੱਚ ਕਾਸ਼ਤ ਕਰਨ ਲਈ ਸਹਾਇਕ ਹੋਣਗੇ ਅਤੇ ਖੇਤਰ ਦੇ ਨੌਜਵਾਨਾਂ ਅਤੇ ਔਰਤਾਂ ਨੂੰ ਨਵੇਂ ਰੋਜ਼ਗਾਰ ਮੌਕੇ ਮੁਹੱਈਆ ਕਰਨਗੇ ।
ਸ਼੍ਰੀ ਪਾਰਸ ਨੇ ਦੱਸਿਆ ਕਿ ਫੂਡ ਤਕਨਾਲੋਜੀ ਬਾਰੇ ਕੌਮੀ ਸੰਸਥਾ , ਉੱਦਮਤਾ ਅਤੇ ਪ੍ਰਬੰਧਨ ਬਿੱਲ 2021 ਨੂੰ ਹੁਣੇ ਖ਼ਤਮ ਹੋਏ ਪਾਰਲੀਮੈਂਟ ਸੈਸ਼ਨ ਵਿੱਚ ਪਾਸ ਹੋਣ ਤੋਂ ਬਾਅਦ ਨੋਟੀਫਾਈ ਕਰ ਦਿੱਤਾ ਗਿਆ ਹੈ । ਉਹਨਾਂ ਕਿਹਾ ਕਿ ਇਸ ਨਾਲ ਫੂਡ ਪ੍ਰੋਸੈਸਿੰਗ ਉਦਯੋਗ ਮੰਤਰਾਲੇ ਤਹਿਤ ਨੈਸ਼ਨਲ ਇੰਸਟੀਚਿਊਟ ਆਫ ਫੂਡ ਟੈਕਨੋਲੋਜੀ , ਇੰਟਰ ਪ੍ਰਨਿਓਰਸਿ਼ੱਪ ਅਤੇ ਮੈਨੇਜਮੈਂਟ  ਕੁੰਡਲੀ  ਅਤੇ ਇੰਡੀਅਨ ਇੰਸਟੀਚਿਊਟ ਆਫ ਫੂਡ ਪ੍ਰੋਸੈਸਿੰਗ ਟੈਕਨੌਲੋਜੀ  ਥੰਜਾਬੁਰ  , ਇੰਸਟੀਚਿਊਟਸ ਆਫ ਨੈਸ਼ਨਲ ਇੰਪੋਰਟੈਂਸ  ਬਣ ਗਈਆਂ ਹਨ ।
ਸ਼੍ਰੀ ਪਾਰਸ ਨੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦਾ ਇਸ ਮਹੱਤਵਪੂਰਨ ਕਦਮ ਚੁੱਕਣ ਲਈ ਧੰਨਵਾਦ ਕੀਤਾ , ਜੋ ਇਹਨਾਂ ਸੰਸਥਾਵਾਂ ਨੂੰ ਵਧੇਰੇ ਖੁਦਮੁਖਤਿਆਰੀ ਦੇਵੇਗਾ ਤਾਂ ਜੋ ਉਹ ਨਵੇਂ ਅਤੇ ਨਵਾਚਾਰ ਕੋਰਸ ਸ਼ੁਰੂ ਕਰ ਸਕਣ ਤੇ ਇਸ ਦੇ ਨਾਲ ਨਾਲ ਸ਼ਾਨਦਾਰ ਫੈਕਲਟੀ ਅਤੇ ਵਿਦਿਆਰਥੀਆਂ ਨੂੰ ਆਕਰਸਿ਼ਤ ਕਰਨ ਲਈ ਮਦਦ ਕਰ ਸਕਣ ।
ਮਹਿਲਾ ਤੇ ਬਾਲ ਵਿਕਾਸ ਮੰਤਰਾਲਾ
ਛੇਵੀਂ ਭਾਰਤ - ਬ੍ਰਾਜੀਲ - ਦੱਖਣ ਅਫਰੀਕਾ  ਮਹਿਲਾ ਫੋਰਮ ਦੀ ਬੈਠਕ ਆਯੋਜਿਤ
ਮੰਤਰੀਆਂ ਨੇ ਆਪਸੀ ਸਹਿਯੋਗ ਦੇ ਜਰੀਏ ਜੈਂਡਰ ਅਸਮਾਨਤਾ ਅਤੇ ਮਹਿਲਾ ਕੇਂਦ੍ਰਿਤ ਮੁੱਦਿਆਂ ਨੂੰ ਸੰਬੋਧਿਤ ਕਰਦੇ ਹੋਏ ਆਪਣੀ ਪ੍ਰਤਿਬੱਧਤਾ ਜਤਾਈ
ਛੇਵਾਂ ਭਾਰਤ-ਬ੍ਰਾਜੀਲ- ਦੱਖਣ ਅਫਰੀਕਾ  ਮਹਿਲਾ ਫੋਰਮ ਦੀ ਬੈਠਕ 16 ਮਾਰਚ, 2021 ਨੂੰ ਆਯੋਜਿਤ ਕੀਤੀ ਗਈ । ਮਹਿਲਾ ਅਤੇ ਬਾਲ ਵਿਕਾਸ ਮੰਤਰਾਲਾ, ਭਾਰਤ ਸਰਕਾਰ ਦੁਆਰਾ ਆਯੋਜਿਤ, ਇਸ ਪ੍ਰੋਗਰਾਮ ਵਿੱਚ ਆਈਬੀਐੱਸਏ ਦੇਸ਼ਾਂ ਦੇ ਮਹਿਲਾ ਮਾਮਲਿਆਂ ਦੇ ਸੰਬਧਿਤ ਮੰਤਰੀਆਂ ਅਤੇ ਅਧਿਕਾਰੀਆਂ ਦੀ ਭਾਗੀਦਾਰੀ ਇਸ ਫੋਰਮ ਵਿੱਚ ਹੋਈ ।
ਭਾਰਤ-ਬ੍ਰਾਜੀਲ- ਦੱਖਣ ਅਫਰੀਕਾ  ਤ੍ਰੈਪੱਖੀ ਸਹਿਯੋਗ ਮੰਚ ਇੱਕ ਅੱਲਗ ਮੰਚ ਹੈ ਜੋ ਤਿੰਨ ਵੱਖ - ਵੱਖ ਮਹਾਦੀਪਾਂ ਨੂੰ ਭਾਰਤ, ਬ੍ਰਾਜੀਲ ਅਤੇ ਦੱਖਣ ਅਫਰੀਕਾ, ਤਿੰਨ ਵੱਡੇ ਲੋਕਤੰਤਰ ਅਤੇ ਪ੍ਰਮੁੱਖ ਅਰਥਵਿਵਸਥਾਵਾਂ ਨੂੰ ਇਕੱਠੇ ਲਿਆਉਣ ਦਾ ਕੰਮ ਕਰਦਾ ਹੈ । ਸਾਰੇ ਤਿੰਨ ਦੇਸ਼ ਬਹੁਲਵਾਦੀ, ਬਹੁ - ਸੱਭਿਆਚਾਰ, ਬਹੁ - ਜਾਤੀ, ਬਹੁ- ਭਾਸ਼ੀ ਅਤੇ ਬਹੁ - ਧਾਰਮਿਕ ਰਾਸ਼ਟਰ ਵਿਕਸਿਤ ਕਰ ਰਹੇ ਹਨ ।
ਆਈਬੀਐੱਸਏ ਆਪਣੇ ਨਾਗਰਿਕਾਂ ਅਤੇ ਹੋਰ ਵਿਕਾਸਸ਼ੀਲ ਦੇਸ਼ਾਂ ਦੇ ਲੋਕਾਂ ਦੀ ਭਲਾਈ ਲਈ ਹਮੇਸ਼ਾ ਸਮਾਵੇਸ਼ੀ ਵਿਕਾਸ ਲਈ ਪ੍ਰਤਿਬੱਧ ਹੈ। ਆਈਬੀਐੱਸਏ ਡਾਈਲੌਗ ਫੋਰਮ ਦੁਆਰਾ ਰੇਖਾਂਕਿਤ ਪ੍ਰਿੰਸੀਪਲ, ਨਿਯਮ ਅਤੇ ਮੁੱਲ ਵਿੱਚ ਸਹਿਭਾਗੀ ਲੋਕਤੰਤਰ, ਮਾਨਵ ਅਧਿਕਾਰਾਂ ਦਾ ਸਨਮਾਨ, ਕਾਨੂੰਨ ਦਾ ਸ਼ਾਸਨ ਅਤੇ ਬਹੁਪੱਖੀ ਨੂੰ ਮਜ਼ਬੂਤ ਕਰਨਾ ਸ਼ਾਮਲ ਹੈ। ਮਾਹਰ ਅਤੇ ਸਿਖਲਾਈ ਦੇ ਮਾਧਿਅਮ ਰਾਹੀਂ ਆਈਬੀਐੱਸਏ ਪਾਰੰਪਰਿਕ ਖੇਤਰਾਂ ਤੋਂ ਪਰੇ ਦੱਖਣ - ਦੱਖਣ ਸਹਿਯੋਗ ਲਈ ਯਤਨ ਕਰਦਾ ਹੈ।
ਭਾਰਤ ਸਰਕਾਰ ਦੇ ਮਹਿਲਾ ਅਤੇ ਬਾਲ ਵਿਕਾਸ ਸਕੱਤਰ ਦੁਆਰਾ ਸੈਸ਼ਨ ਦੀ ਸ਼ੁਰੂਆਤ, ਸੁਆਗਤ ਅਤੇ ਉਦਘਾਟਨ ਭਾਸ਼ਣ ਦਿੱਤਾ ਗਿਆ। ਸੁਸ਼੍ਰੀ ਡਾਮਾਰੇਸ ਐਲਵੇਸ, ਮਹਿਲਾ, ਪਰਿਵਾਰ ਅਤੇ ਮਾਨਵ ਅਧਿਕਾਰ ਮੰਤਰੀ, ਬ੍ਰਾਜੀਲ ਗਣਰਾਜ ਅਤੇ ਸੁਸ਼੍ਰੀ ਮਾਈਟ ਨੋਕਾਨਾ- ਮਸ਼ਾਬਾਨੇ, ਦੱਖਣ ਅਫਰੀਕਾ ਗਣਤੰਤਰ ਦੇ ਵਿਕਲਾਂਗ ਮਹਿਲਾਵਾਂ , ਯੁਵਾਵਾਂ ਦੀ ਮੰਤਰੀ ਦੁਆਰਾ ਜਾਣ ਪਹਿਚਾਣ ਦੇ ਬਾਅਦ ਛੇਵਾਂ ਆਈਬੀਐੱਸਏ ਮਹਿਲਾ ਫੋਰਮ ਦੀ ਪ੍ਰਧਾਨ ਸ਼੍ਰੀਮਤੀ ਸਮ੍ਰਿਤੀ ਜੁਬਿਨ ਈਰਾਨੀ, ਮਹਿਲਾ ਅਤੇ ਬਾਲ ਵਿਕਾਸ ਮੰਤਰੀ, ਭਾਰਤ ਸਰਕਾਰ ਦੁਆਰਾ ਉਦਘਾਟਨ ਭਾਸ਼ਣ ਦਿੱਤਾ ਗਿਆ। ਇਸ ਗਲੋਬਲ ਮਹਾਮਾਰੀ ਦੇ ਦੌਰ ਵਿੱਚ, ਜਿਸ ਨੇ ਕਈ ਤਰੀਕਿਆਂ ਨਾਲ ਦੁਨੀਆ ਭਰ ਵਿੱਚ ਲੱਖਾਂ ਲੋਕਾਂ ਦੇ ਜੀਵਨ ਨੂੰ ਪ੍ਰਭਾਵਿਤ ਕੀਤਾ ਹੈ, ਮਹਿਲਾ ਅਤੇ ਬਾਲ ਵਿਕਾਸ ਮੰਤਰੀ ਨੇ ਇਸ ਗੱਲ ‘ਤੇ ਪ੍ਰਕਾਸ਼ ਪਾਇਆ ਕਿ ਪਹਿਲਾਂ ਤੋਂ ਕਿਤੇ ਜ਼ਿਆਦਾ ਸਾਲ 2020 ਵਿੱਚ ਮਹਿਲਾਵਾਂ ਅਤੇ ਲੜਕੀਆਂ ਦੇ ਅਧਿਕਾਰਾਂ ਵਿੱਚ ਪਹਿਲਾਂ ਤੋਂ ਕਿਤੇ ਅਧਿਕ ਵਾਧਾ , ਸਰਵਵਿਆਪਕਤਾ ਅਤੇ ਮਹੱਤਵ ਮਿਲਿਆ ਹੈ ।
ਮਸ਼ਵਰੇ ਦੇ ਦੌਰਾਨ , ਮਹਿਲਾਵਾਂ ਦੇ ਜੀਵਨ ਵਿੱਚ ਤਬਦੀਲੀ ਲਿਆਉਣ ਲਈ ਫੋਰਮ ਨੇ ਪ੍ਰਮੁੱਖ ਮੁੱਦਿਆਂ ‘ਤੇ ਚਰਚਾ ਕੀਤੀ । ਨਾਲ ਹੀ ਲੈਂਗਿਕ ਸਮਾਨਤਾ ਵਾਲੀ ਅਰਥਵਿਵਸਥਾ ਨੂੰ ਲੈ ਕੇ ਚੁੱਕੇ ਗਏ ਕਦਮਾਂ ‘ਤੇ ਪ੍ਰਕਾਸ਼ ਪਾਇਆ ਗਿਆ ਜਿਸ ਦੇ ਨਾਲ ਜੈਂਡਰ ਅਧਾਰਿਤ ਭੇਦਭਾਵ ਅਤੇ ਮਹਿਲਾਵਾਂ ਦੇ ਖਿਲਾਫ ਹਿੰਸਾ ਨੂੰ ਖਤਮ ਕਰਨ ਵਿੱਚ ਮਦਦ ਮਿਲੇਗੀ । ਇਸ ਤੋਂ ਆਉਣ ਵਾਲੇ ਸਮੇਂ ਵਿੱਚ ਨਾ ਕੇਵਲ ਇੱਕ - ਦੂਜੇ ਦੇ ਸਿਸਟਮ ਅਤੇ ਪ੍ਰੋਗਰਾਮਾਂ ਨੂੰ ਸਮਝਣ ਵਿੱਚ ਮਦਦ ਕਰੇਗਾ, ਸਗੋਂ ਰਣਨੀਤੀਕ ਰੋਡਮੈਪ ਬਣਾਉਣ ਅਤੇ ਜੈਂਡਰ ਸਮਾਨਤਾ ਦੇ ਜਰੀਏ ਹਮੇਸ਼ਾ ਵਿਕਾਸ ਦੇ ਟੀਚੇ ਨੂੰ ਪ੍ਰਾਪਤ ਕਰਨ ਵਿੱਚ ਵੀ ਮਦਦ ਕਰੇਗਾ। ਫੋਰਮ ਨੇ ਸਾਥੀ ਦੇਸ਼ਾਂ ਦੀ ਵਿਕਾਸ ਪ੍ਰਾਥਮਿਕਤਾਵਾਂ ਨੂੰ ਪ੍ਰਗਟ ਕਰਨ ਲਈ ਵੱਖ-ਵੱਖ ਬਹੁਪੱਖੀ ਮੰਚਾਂ ‘ਤੇ ਅਵਾਜ ਚੁੱਕਣ ਦੀ ਜ਼ਰੂਰਤ ‘ਤੇ ਜ਼ੋਰ ਦਿੱਤਾ ਅਤੇ ਇਸ ਗੱਲ ‘ਤੇ ਜ਼ੋਰ ਦਿੱਤਾ ਕਿ ਕਿਵੇਂ ਜੈਂਡਰ ਸਮਾਨਤਾ ਮਜ਼ਬੂਤ ਆਰਥਕ ਸ਼ਕਤੀ ਬਣਨ ਵਿੱਚ ਮਦਦ ਕਰੇਗਾ।
ਪ੍ਰਤੀਭਾਗੀ ਦੇਸ਼ਾਂ ਨੇ ਕੋਵਿਡ-19 ਦੀਆਂ ਚੁਨੌਤੀਆਂ ਤੋਂ ਨਿਕਲਣ ਲਈ ਟੀਕੇ , ਮਾਸਕ , ਸੈਨੀਟਾਈਜ਼ਰ, ਪੀਪੀਈ ਕਿੱਟ ਆਦਿ ਦੂਜੇ ਦੇਸ਼ਾਂ ਨੂੰ ਦੇਣ ਨੂੰ ਲੈਕੇ ਭਾਰਤ ਸਰਕਾਰ ਦੀਆਂ ਯਤਨਾਂ ਦੀ ਸਰਾਹਨਾ ਕੀਤੀ ।
ਇਸ ਮੰਚ ਨੇ ਸੰਰਚਨਾਤਮਕ ਅਤੇ ਸੰਸਥਾਗਤ ਰੁਕਾਵਟਾਂ ਨੂੰ ਸੰਬੋਧਿਤ ਕਰਨ ਦੇ ਨਾਲ- ਨਾਲ ਜੈਂਡਰ ਸਮਾਨਤਾ ਨੂੰ ਮਜ਼ਬੂਤ ਕਰਨ ਲਈ ਮਹਿਲਾਵਾਂ ਦੀ ਸਥਿਤੀ ਵਿੱਚ ਸੁਧਾਰ ਸੁਨਿਸ਼ਚਿਤ ਕਰਨ ਲਈ ਆਪਣੀ ਨਜ਼ਰ ਨੂੰ ਅੱਗੇ ਵਧਾਉਣ ਦਾ ਸੰਕਲਪ ਲਿਆ ਹੈ ।
ਸੰਮੇਲਨ ਦੇ ਅੰਤ ਵਿੱਚ , ਜੀਵਨ ਦੇ ਸਾਰੇ ਖੇਤਰਾਂ ਵਿੱਚ ਜੈਂਡਰ ਸਮਾਨਤਾ ਪ੍ਰਾਪਤ ਕਰਨ ਲਈ ਆਈਬੀਐੱਸਏ ਦੇ ਟੀਚੇ ਅਤੇ ਪ੍ਰਤੀਬੱਧਤਾਵਾਂ ‘ਤੇ ਪ੍ਰਕਾਸ਼ ਪਾਉਂਦੇ ਹੋਏ ਇੱਕ ਸੰਯੁਕਤ ਐਲਾਨ ਪੱਤਰ ਵੀ ਜਾਰੀ ਕੀਤਾ ਗਿਆ।
ਮਹਿਲਾ ਤੇ ਬਾਲ ਵਿਕਾਸ ਮੰਤਰਾਲਾ
ਬੱਚਿਆਂ ਨਾਲ ਜਿਨਸੀ ਸ਼ੋਸ਼ਣ ਦੇ ਮਾਮਲੇ ਔਨਲਾਈਨ ਦਰਜ ਕੀਤੇ ਗਏ
ਮਾਰਚ 2020 ਤੋਂ ਬਾਅਦ ਵੱਖ-ਵੱਖ ਪਲੈਟਫਾਰਮਾਂ ’ਤੇ ਬੱਚਿਆਂ ਨਾਲ ਜਿਨਸੀ ਸ਼ੋਸ਼ਣ ਦੇ ਮਾਮਲਿਆਂ ਦੀ ਰਿਪੋਰਟ ਹੇਠਾਂ ਦਿੱਤੀ ਗਈ ਹੈ:
i. ਜਿਵੇਂ ਕਿ ਨੈਸ਼ਨਲ ਕ੍ਰਾਈਮ ਰਿਕਾਰਡ ਬਿਊਰੋ  ਦੁਆਰਾ ਰਿਪੋਰਟ ਕੀਤਾ ਗਿਆ ਹੈ, ਕਿ 01.03.2020 ਤੋਂ 18.09.2020 ਤੱਕ ਰਾਸ਼ਟਰੀ ਸਾਈਬਰ ਕ੍ਰਾਈਮ ਰਿਪੋਰਟਿੰਗ ਪੋਰਟਲ  ਵਿੱਚ ਦਰਜ ਚਾਈਲਡ ਪੋਰਨੋਗ੍ਰਾਫੀ/ ਬਲਾਤਕਾਰ ਅਤੇ ਸਮੂਹਿਕ ਬਲਾਤਕਾਰ ਦੀਆਂ ਸ਼ਿਕਾਇਤਾਂ ਦੀ ਕੁੱਲ ਗਿਣਤੀ 13244 ਹੈ।
ii. ਜਿਵੇਂ ਕਿ ਬੱਚਿਆਂ ਦੇ ਅਧਿਕਾਰਾਂ ਦੀ ਰੱਖਿਆ ਲਈ ਰਾਸ਼ਟਰੀ ਕਮਿਸ਼ਨ  ਦੁਆਰਾ ਰਿਪੋਰਟ ਕੀਤਾ ਗਿਆ ਹੈ, ਐੱਨਸੀਪੀਸੀਆਰ ਨੂੰ 1 ਮਾਰਚ, 2020 ਤੋਂ 31 ਅਗਸਤ, 2020 ਤੱਕ ਬੱਚਿਆਂ ਨਾਲ ਜਿਨਸੀ ਸ਼ੋਸ਼ਣ ਦੇ 420 ਮਾਮਲਿਆਂ ਦੀ ਜਾਣਕਾਰੀ ਔਨਲਾਈਨ ਪੋਰਟਲ, ਹੈਲਪਲਾਈਨ ਅਤੇ ਹੋਰ ਮੀਡੀਆ ਰਾਹੀਂ ਪ੍ਰਾਪਤ ਹੋਈ ਹੈ।
iii. ਜਿਵੇਂ ਕਿ ਚਾਈਲਡਲਾਈਨ ਇੰਡੀਆ ਫਾਉਂਡੇਸ਼ਨ  ਦੁਆਰਾ ਦੱਸਿਆ ਗਿਆ ਹੈ, ਸੀਆਈਐੱਫ਼ ਨੂੰ 1 ਮਾਰਚ, 2020 ਤੋਂ 15 ਸਤੰਬਰ, 2020 ਤੱਕ ਬੱਚਿਆਂ ਦੇ ਜਿਨਸੀ ਮਾਮਲਿਆਂ ਦੇ ਸੰਬੰਧ ਵਿੱਚ 3941 ਕਾਲਾਂ ਪ੍ਰਾਪਤ ਹੋਈਆਂ ਹਨ।
“ਪੁਲਿਸ” ਅਤੇ “ਪਬਲਿਕ ਆਰਡਰ” ਭਾਰਤ ਦੇ ਸੰਵਿਧਾਨ ਦੀ ਸੱਤਵੀਂ ਸੂਚੀ ਅਨੁਸਾਰ ਰਾਜ ਦੇ ਵਿਸ਼ੇ ਹਨ। ਬੱਚਿਆਂ ਨਾਲ ਜਿਨਸੀ ਸ਼ੋਸ਼ਣ ਦੇ ਮਾਮਲਿਆਂ ਵਿੱਚ ਕਾਰਵਾਈ ਸੰਬੰਧਤ ਲਾਅ ਇਨਫੋਰਸਮੈਂਟ ਏਜੰਸੀਆਂ  ਦੁਆਰਾ ਕਾਨੂੰਨ ਦੇ ਮੌਜੂਦਾ ਪ੍ਰਬੰਧਾਂ ਅਨੁਸਾਰ ਕੀਤੀ ਜਾਂਦੀ ਹੈ।
ਕੇਂਦਰ ਸਰਕਾਰ ਨੇ ਬੱਚਿਆਂ ਨਾਲ ਜਿਨਸੀ ਸ਼ੋਸ਼ਣ ਦੇ ਮਾਮਲਿਆਂ ਵਿੱਚ ਤੇਜ਼ੀ ਨਾਲ ਜਾਂਚ ਲਈ ਕਈ ਉਪਾਅ ਕੀਤੇ ਹਨ। ਇਨ੍ਹਾਂ ਕਦਮਾਂ ਵਿੱਚ ਬੱਚਿਆਂ ਨਾਲ ਜਿਨਸੀ ਸ਼ੋਸ਼ਣ ਦੇ ਮਾਮਲਿਆਂ ਦੀ ਔਨਲਾਈਨ ਰਿਪੋਰਟਿੰਗ ਲਈ ਵਿਧੀ, ਸੰਬੰਧਤ ਲਾਅ ਇਨਫੋਰਸਮੈਂਟ ਏਜੰਸੀਆਂ  ਨੂੰ ਸੂਚਿਤ ਘਟਨਾਵਾਂ ਦੀ ਪਹੁੰਚ, ਸਾਈਬਰ ਫੋਰੈਂਸਿਕ ਸਹੂਲਤਾਂ ਵਿੱਚ ਸੁਧਾਰ, ਕਾਨੂੰਨ ਲਾਗੂ ਕਰਨ ਵਾਲੇ ਅਧਿਕਾਰੀਆਂ / ਜੱਜਾਂ / ਸਰਕਾਰੀ ਵਕੀਲਾਂ ਦੀ ਟ੍ਰੇਨਿੰਗ ਅਤੇ ਜਾਗਰੂਕਤਾ ਫੈਲਾਉਣਾ ਆਦਿ ਸ਼ਾਮਲ ਹਨ।
ਬਲਾਤਕਾਰ ਅਤੇ ਪੋਕਸੋ ਐਕਟ ਨਾਲ ਜੁੜੇ ਮਾਮਲਿਆਂ ਬਾਰੇ ਤੁਰੰਤ ਮੁਕੱਦਮਾ ਚਲਾਉਣ ਅਤੇ ਨਿਪਟਾਰੇ ਲਈ, ਸਰਕਾਰ 1023 ਫਾਸਟ ਟ੍ਰੈਕ ਸਪੈਸ਼ਲ ਕੋਰਟਾਂ  ਸਥਾਪਿਤ ਕਰਨ ਲਈ ਇੱਕ ਯੋਜਨਾ ਲਾਗੂ ਕਰਦੀ ਹੈ। 26.08.2020 ਨੂੰ ਇੱਥੇ 597 ਐੱਫ਼ਟੀਐੱਸਸੀ ਕਾਰਜਸ਼ੀਲ ਹਨ ਜਿਨ੍ਹਾਂ ਵਿੱਚੋਂ 321 ਵੱਖਰੀਆਂ ਪੋਕਸੋ ਅਦਾਲਤਾਂ ਹਨ।
ਪੋਕਸੋ ਐਕਟ ਦੀ ਧਾਰਾ 43 ਵਿੱਚ ਇਹ ਵਿਵਸਥਾ ਕੀਤੀ ਗਈ ਹੈ ਕਿ ਕੇਂਦਰ ਸਰਕਾਰ ਅਤੇ ਹਰ ਰਾਜ ਸਰਕਾਰ ਐਕਟ ਦੇ ਪ੍ਰਬੰਧਾਂ ਨੂੰ ਵਿਆਪਕ ਤੌਰ ’ਤੇ ਪ੍ਰਚਾਰ ਕਰਨ ਲਈ ਸਾਰੇ ਉਪਰਾਲੇ ਕਰਨਗੀਆਂ। ਇਸਦੇ ਅਨੁਸਾਰ, ਸਰਕਾਰ ਨੇ ਸਮੇਂ-ਸਮੇਂ ’ਤੇ ਇਲੈਕਟ੍ਰੌਨਿਕ ਅਤੇ ਪ੍ਰਿੰਟ ਮੀਡੀਆ, ਸਲਾਹ ਮਸ਼ਵਰੇ, ਵਰਕਸ਼ਾਪਾਂ ਅਤੇ ਸੰਬੰਧਤ ਹਿੱਸੇਦਾਰਾਂ ਨਾਲ ਟ੍ਰੇਨਿੰਗ ਪ੍ਰੋਗਰਾਮਾਂ ਰਾਹੀਂ ਪੋਕਸੋ ਐਕਟ ਦੇ ਪ੍ਰਬੰਧਾਂ ਬਾਰੇ ਜਾਗਰੂਕਤਾ ਪੈਦਾ ਕਰਨ ਲਈ ਵੱਖ-ਵੱਖ ਕਦਮ ਚੁੱਕੇ ਹਨ।
ਵੱਖ-ਵੱਖ ਹੋਰ ਕਦਮਾਂ ਵਿੱਚ ਦੂਰਸੰਚਾਰ ਸੇਵਾ ਪ੍ਰਦਾਤਾਵਾਂ ਦੁਆਰਾ ਸੰਦੇਸ਼ ਭੇਜਣਾ, ਸਰਕਾਰ ਦੇ ਟਵਿੱਟਰ ਹੈਂਡਲ @ਸਾਈਬਰਦੋਸਤ ਦੁਆਰਾ ਸੰਦੇਸ਼ ਭੇਜਣੇ, ਵੱਖ-ਵੱਖ ਸ਼ਹਿਰਾਂ ਵਿੱਚ ਸਾਈਬਰ ਜਾਗਰੂਕਤਾ ਪ੍ਰੋਗਰਾਮਾਂ ਦਾ ਆਯੋਜਨ, ਐੱਫ਼ਐੱਮ ਰੇਡੀਓ ’ਤੇ ਪ੍ਰੋਗਰਾਮ/ਜਿੰਗਲਜ਼, ਕਿਸ਼ੋਰ/ ਵਿਦਿਆਰਥੀਆਂ ਲਈ ਹੈਂਡਬੁੱਕ ਪ੍ਰਕਾਸ਼ਿਤ ਕਰਨਾ, ਅਤੇ ਸੀਬੀਐੱਸਈ ਸਿਲੇਬਸ ਆਦਿ ਵਿੱਚ ਸਾਈਬਰ ਸੁਰੱਖਿਆ ਬਾਰੇ ਇੱਕ ਅਧਿਆਇ ਦੀ ਸ਼ੁਰੂਆਤ ਕਰਨਾ ਸ਼ਾਮਲ ਹੈ।
ਬੱਚਿਆਂ ਦੇ ਅਧਿਕਾਰਾਂ ਦੀ ਰੱਖਿਆ ਲਈ ਰਾਸ਼ਟਰੀ ਕਮਿਸ਼ਨ  ਅਤੇ ਬੱਚਿਆਂ ਦੇ ਅਧਿਕਾਰਾਂ ਦੀ ਰੱਖਿਆ ਲਈ ਰਾਜ ਕਮਿਸ਼ਨ , ਜਿਨ੍ਹਾਂ ਨੂੰ ਪੋਕਸੋ ਐਕਟ ਨੂੰ ਲਾਗੂ ਕਰਨ ਦੀ ਨਿਗਰਾਨੀ ਕਰਨ ਦੀ ਜ਼ਿੰਮੇਵਾਰੀ ਦਿੱਤੀ ਗਈ ਹੈ, ਇਨ੍ਹਾਂ ਨੇ ਪੋਕਸੋ ਐਕਟ ’ਤੇ ਜਾਣਕਾਰੀ, ਸਿੱਖਿਆ ਅਤੇ ਸੰਚਾਰ  ਸਮੱਗਰੀ ਵਿਕਸਤ ਅਤੇ ਪ੍ਰਸਾਰਿਤ ਕੀਤੀ ਹੈ ਜੋ www.ncpcr.gov.in’ਤੇ ਉਪਲਬਧ ਹੈ।
ਇਹ ਜਾਣਕਾਰੀ ਕੇਂਦਰੀ ਔਰਤ ਅਤੇ ਬਾਲ ਵਿਕਾਸ ਮੰਤਰੀ ਸ਼੍ਰੀਮਤੀ ਸਮ੍ਰਿਤੀ ਜ਼ੁਬਿਨ ਇਰਾਨੀ ਨੇ ਅੱਜ ਰਾਜ ਸਭਾ ਵਿੱਚ ਜਵਾਬ ਵਿੱਚ ਇੱਕ ਲਿਖਤੀ ਜਵਾਬ ਦਿੱਤੀ ਗਈ।
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਗੇਲ ਨੇ ਸੀਜੀਡੀ ਨੈੱਟਵਰਕ ਵਿੱਚ ਹਾਈਡ੍ਰੋਜਨ ਦੇ ਮਿਸ਼ਰਣ ਦਾ ਭਾਰਤ ਦਾ ਪਹਿਲਾ ਪ੍ਰੋਜੈਕਟ ਸ਼ੁਰੂ ਕੀਤਾ
ਗੈਸ ਅਥਾਰਿਟੀ ਆਵ੍ ਇੰਡੀਆ ਲਿਮਿਟੇਡ  ਨੇ ਮੱਧ ਪ੍ਰਦੇਸ਼ ਦੇ ਇੰਦੌਰ ਵਿੱਚ ਕੁਦਰਤੀ ਗੈਸ ਪ੍ਰਣਾਲੀ ਵਿੱਚ ਹਾਈਡ੍ਰੋਜਨ ਦੇ ਮਿਸ਼ਰਣ ਦਾ ਭਾਰਤ ਦਾ ਆਪਣੇ ਵੱਲੋਂ ਪਹਿਲਾਂ ਪ੍ਰੋਜੈਕਟ ਸ਼ੁਰੂ ਕੀਤਾ ਹੈ। ਇੰਦੌਰ ਵਿੱਚ ਕਾਰਜ ਐੱਚਪੀਸੀਐੱਲ ਦੇ ਨਾਲ ਗੇਲ ਦੀ ਸੰਯੁਕਤ ਉੱਦਮ  ਕੰਪਨੀ ਅਵੰਤਿਕਾ ਗੈਸ ਲਿਮਿਟਿਡ ਨੂੰ ਹਾਈਡ੍ਰੋਜਨ ਮਿਸ਼ਰਣ ਕੁਦਰਤੀ ਗੈਸ ਦੀ ਸਪਲਾਈ ਕੀਤੀ ਜਾਵੇਗੀ।
ਰਾਸ਼ਟਰੀ ਹਾਈਡ੍ਰੋਜਨ ਮਿਸ਼ਨ ਦੇ ਅਨੁਰੂਪ, ਗੇਲ ਨੇ ਸਿਟੀ ਗੈਸ ਵੰਡ  ਨੈੱਟਵਰਕ ਵਿੱਚ ਹਾਈਡ੍ਰੋਜਨ ਮਿਸ਼ਰਣ ਦੀ ਤਕਨੀਕੀ ਕਾਰੋਬਾਰੀ ਸੰਭਾਵਨਾ ਸਥਾਪਿਤ ਕਰਨ ਲਈ ਪਾਇਲਟ ਪ੍ਰੋਜੈਕਟ ਦੇ ਰੂਪ ਵਿੱਚ ਹਾਈਡ੍ਰੋਜਨ ਮਿਸ਼ਰਣ ਸ਼ੁਰੂ ਕੀਤਾ ਹੈ। ਇਹ ਪ੍ਰੋਜੈਕਟ ਹਾਈਡ੍ਰੋਜਨ ਅਧਾਰਿਤ ਅਤੇ ਕਾਰਬਨ ਨਿਰਪੱਖ ਭਵਿੱਖ ਦੀ ਦਿਸ਼ਾ ਵਿੱਚ ਭਾਰਤ ਦੀ ਯਾਤਰਾ ਦਾ ਇੱਕ ਮਹੱਤਵਪੂਰਨ ਕਦਮ ਹੈ।
ਗੇਲ ਨੇ ਸਿਟੀ ਗੇਟ ਸਟੇਸ਼ਨ , ਇੰਦੌਰ ਵਿੱਚ ਸਲੇਟੀ ਹਾਈਡ੍ਰੋਜਨ ਇੰਜੈਕਸ਼ਨ ਅਰਥਾਤ ਭਰਨਾ ਸ਼ੁਰੂ ਕੀਤਾ। ਇਸ ਸਲੇਟੀ ਹਾਈਡ੍ਰੋਜਨ ਨੂੰ ਬਾਅਦ ਵਿੱਚ ਹਰਿਤ ਹਾਈਡ੍ਰੋਜਨ ਨਾਲ ਬਦਲ ਦਿੱਤਾ ਜਾਵੇਗਾ। ਗੋਲ ਨੇ ਪ੍ਰੋਜੈਕਟ ਸ਼ੁਰੂ ਕਰਨ ਦੇ ਲਈ ਪਹਿਲੇ ਹੀ ਜ਼ਰੂਰੀ ਰੈਗੂਲੇਟਰ ਮੰਜ਼ੂਰੀ ਲੈ ਲਈ ਹੈ। ਗੇਲ ਨੇ ਕੁਦਰਤੀ ਗੈਸ ਵਿੱਚ ਹਾਈਡ੍ਰੋਜਨ ਦੇ ਮਿਸ਼ਰਣ ਦੇ ਪ੍ਰਭਾਵ ਦਾ ਮੁਲਾਂਕਣ ਕਰਨ ਦੇ ਲਈ ਇਸ ਖੇਤਰ ਦੇ ਮਾਹਰਾਂ ਨੂੰ ਵੀ ਨਿਯੁਕਤ ਕੀਤਾ ਹੈ।
ਗੇਲ ਸਾਡੇ ਭਾਰਤ ਵਿੱਚ ਗੈਸ ਅਧਾਰਿਤ ਅਰਥਵਿਵਸਥਾ ਦੇ ਵਿਕਾਸ ਅਤੇ ਭਾਰਤ ਦੇ ਹਰਿਤ ਅਤੇ ਸਾਫ਼ ਵਾਤਾਵਰਣ ਦੇ ਦ੍ਰਿਸ਼ਟੀਕੋਣ ਦੇ ਲਈ ਪ੍ਰਤਿਬੱਧ ਰਿਹਾ ਹੈ। ਤਾਕਿ ਸਾਡਾ ਦੇਸ਼ ਕਾਰਬਨ- ਨਿਊਟ੍ਰਲ ਅਤੇ ਆਤਮਨਿਰਭਰ ਭਵਿੱਖ ਦੇ ਅਭਿਲਾਸ਼ੀ ਟੀਚੇ ਨੂੰ ਹਾਸਿਲ ਕਰਨ ਵੱਲ ਕੇਂਦਰਿਤ ਹੈ ਇਸ ਲਈ ਇਹ ਪ੍ਰੋਜੈਕਟ ਉਸ ਦਿਸ਼ਾ ਵਿੱਚ ਇੱਕ ਮਹੱਤਵਪੂਰਨ ਕਦਮ ਹੈ।
ਉਮੀਦ ਹੈ ਕਿ ਇਹ ਪਾਇਲਟ ਪ੍ਰੋਜੈਕਟ ਕੁਦਰਤੀ ਗੈਸ ਵਿੱਚ ਹਾਈਡ੍ਰੋਜਨ ਮਿਲਾਉਣ ਦੇ ਪਹਿਲੂਆਂ ਨੂੰ ਪੂਰਾ ਕਰਨ ਲਈ ਭਾਰਤ ਵਿੱਚ ਇੱਕ ਮਜ਼ਬੂਤ ਮਾਨਕ ਅਤੇ ਰੈਗੂਲੇਟਰ ਢਾਂਚਾ ਬਣਾਉਣ ਵਿੱਚ ਮਦਦ ਕਰੇਗਾ। ਇਹ ਭਾਰਤ ਵਿੱਚ ਇਸ ਤਰ੍ਹਾਂ ਦੇ ਹੋਰ ਪ੍ਰੋਜੈਕਟਾਂ ਨੂੰ ਅੰਜਾਮ ਦੇਣ ਦਾ ਮਾਰਗ ਦਰਸ਼ਨ ਕਰੇਗਾ।
ਗ੍ਰਹਿ ਮੰਤਰਾਲਾ
ਜੰਗਬੰਦੀ ਦੀ ਉਲੰਘਣਾ
ਕੰਟਰੋਲ ਰੇਖਾ  ਅਤੇ ਅੰਤਰਰਾਸ਼ਟਰੀ ਸਰਹੱਦ  ਤੇ ਪਾਕਿਸਤਾਨ ਦੁਆਰਾ ਬਿਨਾ ਕਿਸੇ ਭੜਕਾਹਟ ਦੇ ਗੋਲੀਬਾਰੀ ਤੇ ਜੰਗਬੰਦੀ ਦੀ ਉਲੰਘਣਾ ਦੇ ਮਾਮਲਿਆਂ ਦੌਰਾਨ ਭਾਰਤੀ ਫੌਜ ਤੇ ਬੀ ਐੱਸ ਐੱਫ ਕਰਮਚਾਰੀਆਂ ਦੁਆਰਾ ਤੁਰੰਤ ਤੇ ਪ੍ਰਭਾਵਸ਼ਾਲੀ ਜਵਾਬੀ ਕਾਰਵਾਈ ਕੀਤੀ ਜਾਂਦੀ ਹੈ ।
ਪਿਛਲੇ ਤਿੰਨ ਸਾਲਾਂ ਦੌਰਾਨ ਪਾਕਿਸਤਾਨ ਵੱਲੋਂ ਜੰਮੂ ਕਸ਼ਮੀਰ ਵਿੱਚ ਜੰਗਬੰਦੀ ਦੀ ਉਲੰਘਣਾ / ਸਰਹੱਦ ਪਾਰੋਂ ਗੋਲੀਬਾਰੀ ਦੀਆਂ ਘਟਨਾਵਾਂ ਦੀ ਗਿਣਤੀ ਦਾ ਵੇਰਵਾ ਹੇਠਾਂ ਦਿੱਤਾ ਗਿਆ ਹੈ ।
|
|
Sl.No.
|
|
Month-Wise
|
|
Number of incidents of Ceasefire Violation/Cross Border Firing in Jammu and Kashmir by Pakistan
|
|
2018
|
|
2019
|
|
2020
|
|
2021 
|
|
1.
|
|
January
|
|
408
|
|
216
|
|
394
|
|
380
|
|
2.
|
|
February
|
|
225
|
|
251
|
|
389
|
|
278
|
|
3.
|
|
March
|
|
203
|
|
275
|
|
454
|
|
0
|
|
4.
|
|
April
|
|
177
|
|
240
|
|
412
|
|
1
|
|
5.
|
|
May
|
|
351
|
|
238
|
|
398
|
|
3
|
|
6.
|
|
June
|
|
58
|
|
190
|
|
423
|
|
2
|
|
7.
|
|
July
|
|
13
|
|
314
|
|
482
|
|
|
|
8.
|
|
August
|
|
44
|
|
323
|
|
434
|
|
|
|
9.
|
|
September
|
|
112
|
|
308
|
|
436
|
|
|
|
10.
|
|
October
|
|
183
|
|
398
|
|
459
|
|
|
|
11.
|
|
November
|
|
188
|
|
333
|
|
437
|
|
|
|
12.
|
|
December
|
|
178
|
|
393
|
|
415
|
|
|
|
Total
|
|
2140
|
|
3479
|
|
5133
|
|
664
ਭਾਰਤ ਅਤੇ ਪਾਕਿਸਤਾਨ ਦੇ ਮਿਲਟ੍ਰੀ ਸੰਚਾਨਲ ਦੇ ਡਾਇਰੈਕਟਰ ਜਨਰਲਾਂ ਵਿਚਾਲੇ ਹਾਟ ਲਾਈਨ ਤੇ ਨਿਰਧਾਰਿਤ ਗੱਲਬਾਤ ਦੇ ਬਾਅਦ 25—02—2021 ਨੂੰ ਇੱਕ ਸਾਂਝਾ ਬਿਆਨ ਜਾਰੀ ਕੀਤਾ ਗਿਆ , ਜਿਸ ਵਿੱਚ ਭਾਰਤ ਅਤੇ ਪਾਕਿਸਤਾਨ ਦੋਵੇਂ ਸਾਰੇ ਸਮਝੌਤਿਆਂ ਦੀ ਸਖ਼ਤੀ ਨਾਲ ਪਾਲਣਾ ਕਰਨ , ਸਹਿਮਤੀ ਬਣਾਉਣ ਅਤੇ ਰੇਖਾ ਦੇ ਨਾਲ ਗੋਲੀਬੰਦੀ ਬੰਦ ਕਰਨ ਲਈ ਸਹਿਮਤ ਹੋਏ ।
ਰਿਪੋਰਟਾਂ ਅਨੁਸਾਰ ਕੇਂਦਰ ਸ਼ਾਸਤ ਪ੍ਰਦੇਸ਼ ਜੰਮੂ ਕਸ਼ਮੀਰ ਵਿੱਚ ਵੱਖ ਵੱਖ ਸਿਆਸੀ ਪਾਰਟੀਆਂ ਦੇ ਨੁਮਾਇੰਦਿਆਂ ਨੇ ਸਾਂਝੇ ਬਿਆਨ ਦਾ ਸਵਾਗਤ ਕੀਤਾ ਹੈ । ਕਈ ਦੇਸ਼ਾਂ ਨੇ ਇਸ ਵਿਕਾਸ ਨੂੰ ਇੱਕ ਮਹੱਤਵਪੂਰਨ ਅਤੇ ਸਾਕਰਾਤਮਕ ਕਦਮ ਵਜੋਂ ਸਵਾਗਤ ਕਰਦਿਆਂ ਬਿਆਨ ਜਾਰੀ ਕੀਤੇ ਹਨ ।
ਸਰਕਾਰ ਦੀ ਨਿਰੰਤਰ ਸਥਿਤੀ ਇਹ ਰਹੀ ਹੈ ਕਿ ਭਾਰਤ ਪਾਕਿਸਤਾਨ ਨਾਲ ਆਮ ਗੁਆਂਢੀ ਵਾਲਾ ਰਿਸ਼ਤਾ ਚਾਹੁੰਦਾ ਹੈ ਅਤੇ ਦਹਿਸ਼ਤ , ਦੁਸ਼ਮਣੀ ਅਤੇ ਹਿੰਸਾ ਤੋਂ ਮੁਕਤ ਮਾਹੌਲ ਵਿੱਚ ਦੁਵੱਲੇ ਤੇ ਸ਼ਾਂਤੀਪੂਰਕ ਮੁੱਦਿਆਂ , ਜੇ ਕੋਈ ਹੈ , ਨੂੰ ਹੱਲ ਕਰਨ ਲਈ ਵਚਨਬੱਧ ਹੈ । ਇਹ ਪਾਕਿਸਤਾਨ ਦੀ ਜਿ਼ੰਮੇਵਾਰੀ ਹੈ ਕਿ ਉਹ ਭਰੋਸੇਯੋਗ, ਤਸਦੀਕਯੋਗ ਅਤੇ ਪਰਿਵਰਤਣ ਯੋਗ ਕਾਰਵਾਈ ਕਰਕੇ ਅਜਿਹਾ ਅਨੁਕੂਲ ਮਾਹੌਲ ਸਿਰਜੇ , ਜਿਸ ਨਾਲ ਉਸ ਦੇ ਅਧੀਨ ਕਿਸੇ ਵੀ ਖੇਤਰ ਨੂੰ ਭਾਰਤ ਦੇ ਵਿਰੁੱਧ ਸਰਹੱਦ ਪਾਰੋਂ ਅੱਤਵਾਦ ਲਈ ਕਿਸੇ ਵੀ ਤਰੀਕੇ ਨਾਲ ਨਾ ਵਰਤਣ ਦਿੱਤਾ ਜਾਵੇ । ਭਾਰਤ ਅਤੇ ਪਾਕਿਸਤਾਨ ਸੰਬੰਧਿਤ ਹਾਈ ਕਮਿਸ਼ਨ ਤੇ ਹੋਰ ਸਥਾਪਿਤ ਢੰਗ ਤਰੀਕਿਆਂ ਰਾਹੀਂ ਸੰਚਾਰ ਦੇ ਰੈਗੂਲਰ ਚੈਨਲਾਂ ਨੂੰ ਕਾਇਮ ਰੱਖਣਾ ਜਾਰੀ ਰੱਖਦੇ ਹਨ ।
ਇਹ ਜਾਣਕਾਰੀ ਗ੍ਰਿਹ ਰਾਜ ਮੰਤਰੀ ਸ਼੍ਰੀ ਨਿਤਯਾਨੰਦ ਰਾਏ ਨੇ ਅੱਜ ਲੋਕ ਸਭਾ ਵਿੱਚ ਪ੍ਰਸ਼ਨ ਦੇ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ ।
ਪ੍ਰਧਾਨ ਮੰਤਰੀ ਦਫਤਰ
ਸ਼੍ਰੀ ਪੀ. ਕੇ. ਸਿਨਹਾ ਪ੍ਰਧਾਨ ਮੰਤਰੀ ਦੇ ਪ੍ਰਿੰਸੀਪਲ ਸਲਾਹਕਾਰ ਨਿਯੁਕਤ
ਪ੍ਰਧਾਨ ਮੰਤਰੀ ਦਫ਼ਤਰ ਵਿੱਚ ਵਿਸ਼ੇਸ਼ ਡਿਊਟੀ ਅਫ਼ਸਰ ਦੇ ਰੂਪ ਵਿੱਚ ਕੰਮ ਕਰਦੇ, ਸ਼੍ਰੀ ਪੀ. ਕੇ. ਸਿਨਹਾ ਨੂੰ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦਾ ਪ੍ਰਿੰਸੀਪਲ ਸਲਾਹਕਾਰ ਨਿਯੁਕਤ ਕੀਤਾ ਗਿਆ ਹੈ
ਸ਼੍ਰੀ ਸਿਨਹਾ ਨੇ 13 ਜੂਨ , 2015 ਤੋਂ 30 ਅਗਸਤ, 2019 ਤੱਕ ਕੈਬਨਿਟ ਸਕੱਤਰ ਦੇ ਰੂਪ ਵਿੱਚ ਕਾਰਜ ਕੀਤਾ ਸੀ । ਉਹ ਉੱਤਰ ਪ੍ਰਦੇਸ਼ ਕਾਡਰ ਦੇ 1977 ਬੈਚ ਦੇ ਭਾਰਤੀ ਪ੍ਰਾਸ਼ਸਨਿਕ ਸੇਵਾ ਦੇ ਅਧਿਕਾਰੀ ਰਹੇ ਹਨ । ਆਪਣੇ ਸ਼ਾਨਦਾਰ ਕਰੀਅਰ ਦੌਰਾਨ, ਸ਼੍ਰੀ ਸਿਨਹਾ ਨੇ ਬਿਜਲੀ ਅਤੇ ਜਹਾਜ਼ਰਾਨੀ ਮੰਤਰਾਲਿਆਂ ਵਿੱਚ ਸਕੱਤਰ ਦੇ ਰੂਪ ਵਿੱਚ ਸੇਵਾ ਕੀਤੀ ਹੈ । ਉਨ੍ਹਾਂ ਨੇ ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲੇ ਵਿੱਚ ਵਿਸ਼ੇਸ਼ ਸਕੱਤਰ ਦੇ ਰੂਪ ਵਿੱਚ ਵੀ ਕੰਮ ਕੀਤਾ ਹੈ ।
ਉਨ੍ਹਾਂ ਨੇ ਦਿੱਲੀ ਯੂਨੀਵਰਸਿਟੀ ਦੇ ਸੇਂਟ ਸਟੀਫੰਸ ਕਾਲਜ ਤੋਂ ਅਰਥਸ਼ਾਸਤਰ ਵਿੱਚ ਗ੍ਰੈਜੂਏਸ਼ਨ ਦੀ ਪ੍ਰੀਖਿਆ ਪਾਸ ਕੀਤੀ । ਇਸ ਦੇ ਬਾਅਦ ਦਿੱਲੀ ਸਕੂਲ ਆਵ੍ ਇਕਨੌਮਿਕਸ ਤੋਂ ਅਰਥਸ਼ਾਸਤਰ ਵਿੱਚ ਪੋਸਟ ਗ੍ਰੈਜੂਏਸ਼ਨ ਦੀ ਪ੍ਰੀਖਿਆ ਪਾਸ ਕੀਤੀ । ਬਾਅਦ ਵਿੱਚ, ਸੇਵਾ ਦੇ ਦੌਰਾਨ ਉਨ੍ਹਾਂ ਨੇ ਲੋਕ ਪ੍ਰਸ਼ਾਸਨ ਵਿੱਚ ਮਾਸਟਰਸ ਡਿਪਲੋਮਾ ਅਤੇ ਸਮਾਜਿਕ ਵਿਗਿਆਨ ਵਿੱਚ ਐੱਮ. ਫਿਲ ਵੀ ਪ੍ਰਾਪਤ ਕੀਤੇ ।
ਭਾਰਤੀ ਪ੍ਰਾਸ਼ਸਨਿਕ ਸੇਵਾ ਦੇ ਆਪਣੇ ਲੰਬੇ ਕਾਰਜਕਾਲ ਦੌਰਾਨ , ਸ਼੍ਰੀ ਸਿਨਹਾ ਨੇ ਉੱਤਰ ਪ੍ਰਦੇਸ਼ ਰਾਜ ਸਰਕਾਰ ਦੇ ਨਾਲ - ਨਾਲ ਕੇਂਦਰ ਸਰਕਾਰ ਦੇ ਕਈ ਅਹੁਦਿਆਂ ਉੱਤੇ ਵਿਸ਼ੇਸ਼ਤਾ ਨਾਲ ਕੰਮ ਕੀਤਾ।
ਰਾਜ ਸਰਕਾਰ ਦੇ ਪੱਧਰ 'ਤੇ, ਸ੍ਰੀ ਸਿਨਹਾ ਨੇ ਜੌਨਪੁਰ ਅਤੇ ਆਗਰਾ ਦੇ ਜ਼ਿਲ੍ਹਾ ਮਜਿਸਟ੍ਰੇਟ, ਵਾਰਾਣਸੀ ਦੇ ਕਮਿਸ਼ਨਰ, ਸਕੱਤਰ  ਅਤੇ ਪ੍ਰਿੰਸੀਪਲ ਸਕੱਤਰ  ਆਦਿ ਕਈ ਅਹੁਦੇ ਸੰਭਾਲੇ ਹਨ। ਉਨ੍ਹਾਂ ਨੇ ਕੇਂਦਰ ਸਰਕਾਰ ਵਿੱਚ ਕਈ ਵਰ੍ਹਿਆਂ ਤੱਕ ਮੁੱਖ ਤੌਰ ‘ਤੇ ਊਰਜਾ ਅਤੇ ਬੁਨਿਆਦੀ ਢਾਂਚਾ ਖੇਤਰਾਂ, ਜਿਵੇਂ ਕਿ ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ, ਬਿਜਲੀ ਮੰਤਰਾਲਾ ਅਤੇ ਜ਼ਹਾਜ਼ਰਾਨੀ ਮੰਤਰਾਲਾ ਆਦਿ ਵਿੱਚ ਸੇਵਾਵਾਂ ਨਿਭਾਈਆਂ ਹਨ। ਉਨ੍ਹਾਂ ਨੇ ਊਰਜਾ, ਬੁਨਿਆਦੀ ਢਾਂਚਾ ਅਤੇ ਵਿੱਤ ਦੇ ਖੇਤਰਾਂ ਵਿੱਚ ਵਿਸ਼ੇਸ਼ਤਾ ਪ੍ਰਾਪਤ ਕੀਤੀ ਹੈ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਮੱਧ ਪ੍ਰਦੇਸ਼ ਵਿੱਚ ਔਬੇਦੁੱਲਾਗੰਜ ਤੋਂ ਇਟਾਰਸੀ ਦੇ ਦਰਮਿਆਨ ਦਾ ਰਾਸ਼ਟਰੀ ਰਾਜਮਾਰਗ-69 ਦਾ ਹਿੱਸਾ ਬਣਾਇਆ ਅਤੇ ਅੱਪਗ੍ਰੇਡ ਕੀਤਾ ਗਿਆ
ਕੇਂਦਰੀ ਰੋਡ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰੀ, ਸ਼੍ਰੀ ਨਿਤਿਨ ਗਡਕਰੀ ਨੇ ਆਪਣੇ ਟਵੀਟਸ ਵਿੱਚ ਕਿਹਾ ਕਿ ਮੱਧ ਪ੍ਰਦੇਸ਼ ਵਿੱਚ ਔਬੇਦੁੱਲਾਗੰਜ ਤੋਂ ਇਟਾਰਸੀ ਦੇ ਦਰਮਿਆਨ ਐੱਨਐੱਚਡੀਪੀ ਪੜਾਅ-3 ਦੇ ਤਹਿਤ ਰਾਸ਼ਟਰੀ ਰਾਜਮਾਰਗ-69 ਦਾ ਹਿੱਸਾ ਬਣਾਇਆ ਅਤੇ ਅੱਪਗ੍ਰੇਡ ਕੀਤਾ ਗਿਆ ਹੈ। ਇਸ 46 ਕਿਲੋਮੀਟਰ ਲੰਬੀ ਇਸ ਰਾਸ਼ਟਰੀ ਰਾਜਮਾਰਗ ਪਰਿਯੋਜਨਾ ‘ਤੇ ਲਗਭਗ 600 ਕਰੋੜ ਰੁਪਏ ਦੀ ਲਾਗਤ ਆਈ ਹੈ।
ਸ਼੍ਰੀ ਗਡਕਰੀ ਨੇ ਦੱਸਿਆ ਕਿ ਇਹ ਹਿੱਸਾ ਮੱਧ ਪ੍ਰਦੇਸ਼ ਦੀ ਰਾਜਧਾਨੀ ਨੂੰ ਨਰਮਦਾਪੁਰਮ ਅਤੇ ਇਟਾਰਸੀ ਨਾਲ ਜੋੜਦਾ ਹੈ। ਉਨ੍ਹਾਂ ਕਿਹਾ ਕਿ ਇਹ ਪਰਿਯੋਜਨਾ ਯਾਤਰੀਆਂ ਦੇ ਲਈ ਲਾਭਦਾਇਕ ਹੈ ਕਿਉਂਕਿ ਇਸ ਨਾਲ ਯਾਤਰੀਆਂ ਨੂੰ ਭੋਪਾਲ ਪਹੁੰਚਣ ਵਿੱਚ ਘੱਟ ਸਮਾਂ ਲਗੇਗਾ।
ਗ੍ਰਹਿ ਮੰਤਰਾਲਾ
ਪ੍ਰਧਾਨ ਮੰਤਰੀ ਦੇ ਪੰਜਾਬ ਦੌਰੇ ਦੇ ਦੌਰਾਨ ਸੁਰੱਖਿਆ ਵਿੱਚ ਚੂਕ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਅੱਜ ਸਵੇਰੇ ਬਠਿੰਡਾ ਪਹੁੰਚੇ, ਜਿੱਥੋਂ ਉਹ ਹੈਲੀਕੌਪਟਰ ਰਾਹੀਂ ਹੁਸੈਨੀਵਾਲਾ ਸਥਿਤ ਰਾਸ਼ਟਰੀ ਸ਼ਹੀਦ ਸਮਾਰਕ ਜਾਣ ਵਾਲੇ ਸਨ। ਵਰਖਾ ਅਤੇ ਖ਼ਰਾਬ ਮੌਸਮ ਦੇ ਕਾਰਨ ਪ੍ਰਧਾਨ ਮੰਤਰੀ ਨੇ ਕਰੀਬ 20 ਮਿੰਟ ਤੱਕ ਮੌਸਮ ਸਾਫ ਹੋਣ ਦਾ ਇੰਤਜ਼ਾਰ ਕੀਤਾ।
ਜਦੋਂ ਮੌਸਮ ਵਿੱਚ ਸੁਧਾਰ ਨਹੀਂ ਹੋਇਆ ਤਾਂ ਫ਼ੈਸਲਾ ਲਿਆ ਗਿਆ ਕਿ ਪ੍ਰਧਾਨ ਮੰਤਰੀ ਸੜਕ ਮਾਰਗ ਰਾਹੀਂ ਰਾਸਟਰੀ ਸ਼ਹੀਦ ਸਮਾਰਕ ਜਾਣਗੇ, ਜਿਸ ਵਿੱਚ ਦੋ ਘੰਟੇ ਤੋਂ ਅਧਿਕ ਸਮਾਂ ਲਗੇਗਾ। ਡੀਜੀਪੀ ਪੰਜਾਬ ਪੁਲਿਸ ਦੁਆਰਾ ਜ਼ਰੂਰੀ ਸੁਰੱਖਿਆ ਪ੍ਰਬੰਧਾਂ ਦੀ ਜ਼ਰੂਰੀ ਪੁਸ਼ਟੀ ਦੇ ਬਾਅਦ ਪ੍ਰਧਾਨ ਮੰਤਰੀ ਸੜਕ ਮਾਰਗ ਰਾਹੀਂ ਯਾਤਰਾ ਦੇ ਲਈ ਰਵਾਨਾ ਹੋਏ।
ਹੁਸੈਨੀਵਾਲਾ ਸਥਿਤ ਰਾਸ਼ਟਰੀ ਸ਼ਹੀਦ ਸਮਾਰਕ ਤੋਂ ਕਰੀਬ 30 ਕਿਲੋਮੀਟਰ ਦੀ ਦੂਰੀ ’ਤੇ, ਜਦੋਂ ਪ੍ਰਧਾਨ ਮੰਤਰੀ ਦਾ ਕਾਫਲਾ ਇੱਕ ਫਲਾਈਓਵਰ ’ਤੇ ਪਹੁੰਚਿਆ ਤਾਂ ਪਾਇਆ ਗਿਆ ਕਿ ਕੁਝ ਪ੍ਰਦਰਸ਼ਕਾਰੀਆਂ ਨੇ ਸੜਕ ਨੂੰ ਰੋਕ ਲਿਆ ਹੈ।
ਪ੍ਰਧਾਨ ਮੰਤਰੀ 15-20 ਮਿੰਟ ਤੱਕ ਫਲਾਈਓਵਰ ’ਤੇ ਫਸ ਰਹੇ। ਇਹ ਪ੍ਰਧਾਨ ਮੰਤਰੀ ਦੀ ਸੁਰੱਖਿਆ ਵਿੱਚ ਇੱਕ ਬੜੀ ਚੂਕ ਸੀ।
ਪ੍ਰਧਾਨ ਮੰਤਰੀ ਦੇ ਪ੍ਰੋਗਰਾਮ ਅਤੇ ਦੌਰੇ ਦੀ ਯੌਜਨਾ ਬਾਰੇ ਪੰਜਾਬ ਸਰਕਾਰ ਨੂੰ ਪਹਿਲਾਂ ਹੀ ਜਾਣਕਾਰੀ ਦੇ ਦਿੱਤੀ ਗਈ ਸੀ। ਪ੍ਰਕਿਰਿਆ ਦੇ ਅਨੁਸਾਰ, ਉਨ੍ਹਾਂ ਨੂੰ ਲੌਜਿਸਿਟਕਸ ਅਤੇ ਸੁਰੱਖਿਆ ਦੇ ਨਾਲ-ਨਾਲ ਅਚਨਚੇਤ ਯੋਜਨਾ ਨੂੰ ਤਿਆਰ ਰੱਖਦੇ ਹੋਏ, ਇਸ ਸਬੰਧ ਵਿੱਚ ਜ਼ਰੂਰੀ ਵਿਵਸਥਾ ਕਰਨੀ ਹੁੰਦੀ ਹੈ। ਅਚਨਚੇਤ ਯੋਜਨਾ ਨੂੰ ਧਿਆਨ ਵਿੱਚ ਰੱਖਦੇ ਹੋਏ, ਪੰਜਾਬ ਸਰਕਾਰ ਨੂੰ ਸੜਕ ਮਾਰਗ ਰਾਹੀਂ ਕਿਸੇ ਵੀ ਯਾਤਰਾ ਨੂੰ ਸੁਰੱਖਿਅਤ ਰੱਖਣ ਦੇ ਲਈ ਅਤਿਰਿਕਤ ਸੁਰੱਖਿਆ ਤੈਨਾਤ ਕਰਨੀ ਚਾਹੀਦੀ ਸੀ, ਜਿਨ੍ਹਾਂ ਦੀ ਸਪਸ਼ਟ ਤੌਰ ‘ਤੇ ਤੈਨਾਤੀ ਨਹੀਂ ਕੀਤੀ ਗਈ ਸੀ।
ਇਸ ਸੁਰੱਖਿਆ ਚੂਕ ਦੇ ਬਾਅਦ, ਬਠਿੰਡਾ ਹਵਾਈ ਅੱਡੇ ’ਤੇ ਪਰਤਣ ਦਾ ਨਿਰਣਾ ਲਿਆ ਗਿਆ।
ਗ੍ਰਹਿ ਮੰਤਰਾਲੇ ਨੇ ਇਸ ਗੰਭੀਰ ਸੁਰੱਖਿਆ ਚੂਕ ਦਾ ਨੋਟਿਸ ਲੈਂਦੇ ਹੋਏ ਰਾਜ ਸਰਕਾਰ ਤੋਂ ਵਿਸਤ੍ਰਿਤ ਰਿਪੋਰਟ ਮੰਗੀ ਹੈ। ਰਾਜ ਸਰਕਾਰ ਨੂੰ ਇਸ ਚੂਕ ਦੀ ਜ਼ਿੰਮੇਦਾਰੀ ਤੈਅ ਕਰਨ ਅਤੇ ਸਖ਼ਤ ਕਾਰਵਾਈ ਕਰਨ ਦੇ ਲਈ ਵੀ ਕਿਹਾ ਗਿਆ ਹੈ।
ਆਯੂਸ਼
ਆਯੁਰਵੇਦਿਕ ਉਤਪਾਦਾਂ ਲਈ ਡਬਲਿਊ.ਐਚ.ਓ.-ਜੀ.ਐਮ.ਪੀ./ਸੀ.ਓ.ਪੀ.ਪੀ. ਸਰਟੀਫਿਕੇਟ
ਭਾਰਤ ਸਰਕਾਰ ਦੇ ਆਯੁਸ਼ ਮੰਤਰਾਲਾ ਦੇ ਪ੍ਰਬੰਧਕੀ ਕੰਟਰੋਲ ਦੇ ਤਹਿਤ ਉਤਰਾਖੰਡ ਦੇ ਅਲਮੋੜਾ ਜਿਲ੍ਹੇ ਦੇ ਮੋਹਨ ਸਥਿਤ ਇੰਡੀਅਨ ਮੈਡੀਸਿੰਸ ਫਾਰਮਾਸਿਊਟਿਕਲ ਕਾਰਪੋਰੇਸ਼ਨ ਲਿਮਿਟੇਡ   ਨੇ 18 ਆਯੁਰਵੇਦਿਕ ਉਤਪਾਦਾਂ ਦੇ ਡਬਲਿਊ.ਐਚ.ਓ.- ਜੀ.ਐਮ.ਪੀ./ਸੀ.ਓ.ਪੀ.ਪੀ. ਸਰਟੀਫਿਕੇਟ ਲਈ ਆਵੇਦਨ ਕੀਤਾ ਹੈ। ਬਿਨੇ ਪੱਤਰ ਦੀ ਜਾਂਚ ਡਰੱਗ ਕੰਟਰੋਲਰ ਜਨਰਲ  ਦੇ ਦਫ਼ਤਰ ਵਿੱਚ ਕੀਤੀ ਗਈ ਹੈ ਅਤੇ ਇਕਾਈ ਦਾ ਸੰਯੁਕਤ ਨਿਰੀਖਣ ਮਾਰਚ 2021 ਵਿੱਚ ਕੀਤਾ ਗਿਆ ਸੀ ਜਿਸ ਵਿੱਚ ਕੇਂਦਰੀ ਡਰੱਗ ਸਟੈਂਡਰਡ ਕੰਟਰੋਲ ਸੰਗਠਨ , ਆਯੁਸ਼ ਮੰਤਰਾਲਾ ਅਤੇ ਉਤਰਾਖੰਡ ਸਰਕਾਰ ਦੇ ਰਾਜ ਲਾਇਸੇਂਸਿੰਗ ਅਧਿਕਾਰ ਦੇ ਅਧਿਕਾਰੀ ਸ਼ਾਮਿਲ ਸਨ। ਜਲਦੀ ਕਾਰਵਾਈ ਲਈ ਸੰਯੁਕਤ ਨਿਰੀਖਣ ਦਲ ਦੀਆਂ ਟਿੱਪਣੀਆਂ ਆਈ.ਐਮ.ਪੀ.ਸੀ.ਐਲ. ਨੂੰ ਭੇਜ ਦਿੱਤੀਆ ਗਈਆ ਹਨ। ਸਹੀ ਪ੍ਰਸਤਾਵਾ ਅਤੇ ਦਿਸ਼ਾ-ਨਿਰਦੇਸ਼ਾਂ ਦੇ ਸਮਾਨ ਡਰੱਗ ਕੰਟਰੋਲਰ ਜਨਰਲ  ਵਲੋਂ ਡਬਲਿਊ.ਐਚ.ਓ.-ਜੀ.ਐਮ.ਪੀ./ਸੀ.ਓ.ਪੀ.ਪੀ. ਜਾਰੀ ਕੀਤਾ ਜਾਵੇਗਾ।
ਇਹ ਜਾਣਕਾਰੀ ਆਯੁਸ਼ ਰਾਜ ਮੰਤਰੀ ਸ਼੍ਰੀ ਮਹੇਂਦਰਭਾਈ ਮੁੰਜਾਪਾਰਾ ਵਲੋਂ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ ਗਈ ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਇੱਕ ਨਵਾਂ ਅਧਿਐਨ ਹਿਮਾਲਾ ਪਰਬਤਾਂ ’ਤੇ ਕਾਲੀ ਕਾਰਬਨ ਦਾ ਸਹੀ ਅਨੁਮਾਨ ਲਾਉਣ ਵਿੱਚ ਮਦਦ ਕਰੇਗਾ, ਜੋ ਸੰਸਾਰਕ ਤਪਸ਼ ਤੇ ਮੌਸਮ ਵਿੱਚ ਸੁਧਾਰ ਲਿਆਉਣ ਤੇ ਜਲਵਾਯੂ ਦੇ ਪੂਰਵ–ਅਨੁਮਾਨ ਲਾਉਣ ਦਾ ਮੁੱਖ ਕਾਰਕ ਹੈ
CO2 ਤੋਂ ਬਾਅਦ ਵਿਸ਼ਵ ’ਚ ਸੰਸਾਰਕ ਤਪਸ਼ ਦੇ ਦੂਜੇ ਸਭ ਤੋਂ ਅਹਿਮ ਕਾਰਕ ‘ਕਾਲੀ ਕਾਰਬਨ’  ਦਾ ਹਿਮਾਲਾ ਪਰਬਤਾਂ ਦੇ ਖੇਤਰ ਵਿੱਚ ਆੱਪਟੀਕਲ ਉਪਕਰਣਾਂ ਦੀ ਵਰਤੋਂ ਨਾਲ ਸਹੀ ਅਨੁਮਾਨ ਲਾਉਣਾ ਹੁਣ ਸੰਭਵ ਹੋਵੇਗਾ। ਅਜਿਹਾ ਅਜਿਹਾ ‘ਮਾਸ ਐਜ਼ੌਰਪਸ਼ਨ ਕ੍ਰਾੱਸ ਸੈਕਸ਼ਨ’  ਨਾਂਅ ਦੇ ਇੱਕ ਮਾਪਦੰਡ ਸਦਕਾ ਸੰਭਵ ਹੋਇਆ ਹੈ, ਜੋ ਹਿਮਾਲਾ ਪਰਬਤਾਂ ਲਈ ਖ਼ਾਸ ਹੈ ਤੇ ਵਿਗਿਆਨੀਆਂ ਨੇ ਇਸ ਦਾ ਅਨੁਮਾਨ ਲਾਇਆ ਹੈ। ਇਸ ਨਾਲ ਮੌਸਮ ਦੇ ਪੂਰਵ–ਅਨੁਮਾਨ ਦੀ ਗਣਨਾ ਤੇ ਜਲਵਾਯੂ ਦੇ ਮਾੱਡਲਾਂ ਦੀ ਕਾਰਗੁਜ਼ਾਰੀ ਵਿੱਚ ਵੀ ਸੁਧਾਰ ਹੋਵੇਗਾ।
ਭਾਰਤ ਸਰਕਾਰ ਦੇ ਵਿਗਿਆਨ ਤੇ ਟੈਕਨੋਲੋਜੀ ਵਿਭਾਗ  ਅਧੀਨ ਆਉਂਦੇ ਇੱਕ ਖ਼ੁਦਮੁਖਤਿਆਰ ਸੰਸਥਾਨ ‘ਆਰਿਆਭੱਟ ਰਿਸਰਚ ਇੰਸਟੀਚਿਊਟ ਆੱਵ੍ ਆਬਜ਼ਰਵੇਸ਼ਨਲ ਸਾਇੰਸਜ਼’  ਦੇ ਵਿਗਿਆਨੀਆਂ ਨੇ ਦਿੱਲੀ ਯੂਨੀਵਰਸਿਟੀ, ਆਈਆਈਟੀ  ਕਾਨਪੁਰ ਤੇ ਸਪੇਸ ਫ਼ਿਜ਼ਿਕਸ ਲੈਬੋਰੇਟਰੀ, ਇਸਰੋ  ਦੇ ਵਿਗਿਆਨੀਆਂ ਨਾਲ ਮਿਲ ਕੇ ਕਾਲੀ ਕਾਰਬਨ ਅਤੇ ਐਲੀਮੈਂਟਲ ਕਾਰਬਨ ਦਾ ਵਿਆਪਕ ਅਧਿਐਨ ਕੀਤਾ ਹੈ ਤੇ ਪਹਿਲੀ ਵਾਰ ਕੇਂਦਰੀ ਹਿਮਾਲਾ ਖੇਤਰ ਉੱਤੇ ਮਾਸਿਕ ਅਤੇ MAC ਦੀਆਂ ਵੇਵਲੈਂਗਥ ਉੱਤੇ ਨਿਰਭਰ ਕੀਮਤਾਂ ਦਾ ਅਨੁਮਾਨ ਲਾਇਆ ਹੈ।
ਖੋਜਕਾਰਾਂ ਨੇ ਇੱਕ ਜ਼ਰੂਰੀ ਮਾਪਦੰਡ MAC ਦੀਆਂ ਕੀਮਤਾਂ ਕੱਢੀਆਂ ਹਨ, ਜਿਸ ਦੀ ਵਰਤੋਂ ਵੱਡੀ ਮਾਤਰਾ ’ਚ ਮੌਜੂਦ ਕਾਲੇ ਕਾਰਬਨ ਦੀਆਂ ਘਣਤਾਵਾਂ ਹਾਸਲ ਕਰਨ ਲਈ ਕੀਤੀ ਜਾਂਦੀ ਹੈ। ਪ੍ਰਿਅੰਕਾ ਸ੍ਰੀਵਾਸਤਵਾ ਦੀ ਅਗਵਾਈ ਹੇਠ ਉਨ੍ਹਾਂ ਦੇ ਪੀ–ਐੱਚ.ਡੀ. ਸੁਪਰਵਾਈਜ਼ਰ ਡਾ. ਮਨੀਸ਼ ਨਾਜਾ ਦੇ ਦਿਸ਼ਾ–ਨਿਰਦੇਸ਼ਾਂ ਮੁਤਾਬਕ ‘ਏਸ਼ੀਆ–ਪੈਸੀਫ਼ਿਕ ਜਰਨਲ ਆੱਵ੍ ਐਟਮੌਸਫ਼ੀਅਰਿਕ ਸਾਇੰਸਜ਼’ ’ਚ ਪ੍ਰਕਾਸ਼ਿਤ ਅਧਿਐਨ ਵਿੱਚ MAC ਦੀ ਸਾਲਾਨਾ ਔਸਤ ਕੀਮਤ  ਦੀ ਗਿਣਤੀ–ਮਿਣਤੀ ਕੀਤੀ ਗਈ ਹੈ ਅਤੇ ਉਸ ਨੂੰ ਪਹਿਲਾਂ ਵਰਤੀ ਗਈ ਸਥਿਰ ਕੀਮਤ  ਤੋਂ ਮਹੱਤਵਪੂਰਣ ਹੱਦ ਤੱਕ ਘੱਟ ਪਾਇਆ ਗਿਆ ਹੈ। ਇਹ ਘੱਟ ਕੀਮਤਾਂ ਵੁਂਝ ਇਸ ਸਾਫ਼ ਸਥਾਨ ’ਤੇ ਪ੍ਰੋਸੈੱਸਡ  ਵਾਯੂ ਪ੍ਰਦੂਸ਼ਣ ਦੀਆਂ ਨਿਕਾਸੀਆਂ ਦੀ ਟ੍ਰਾਂਸਪੋਰਟ ਦਾ ਨਤੀਜਾ ਹਨ। ਇਸ ਅਧਿਐਨ ਤੋਂ ਇਹ ਵੀ ਪਤਾ ਚੱਲਿਆ ਕਿ ਇਹ ਅਨੁਮਾਨਤ MAC ਕੀਮਤਾਂ 3.7 ਤੋਂ 6.6 m2 g-1 at 880 nm ਤੱਕ ਦੀ ਅਹਿਮ ਮੌਸਮੀ ਤਬਦੀਲੀ ਦਰਸਾਉਂਦੀ ਹਨ। ਇਹ ਪਾਇਆ ਗਿਆ ਕਿ ਇਹ ਤਬਦੀਲੀਆਂ ਬਾਇਓਮਾਸ ਦੇ ਸੜਨ, ਵਾਯੂ ਮਾਸ ਦੀ ਤਬਦੀਲੀ ਤੇ ਮੌਸਮ ਵਿਗਿਆਨਕ ਮਾਪਦੰਡਾਂ ਕਰਕੇ ਹੋਈਆਂ ਹਨ।
ARIES ਦੀ ਟੀਮ ਅਨੁਸਾਰ, MAC ਦੀ ਗਿਣਤੀ ਕਰਨ ਵਿੱਚ ਵਰਤੀਆਂ ਗਈਆਂ ਇਹ ਉਚੇਰੇ ਰੈਜ਼ੋਲਿਯੂਸ਼ਨਜ਼ ਦੀ ਮਲਟੀ–ਵੇਵਲੈਂਗਥ ਅਤੇ ਲੰਮੇ ਸਮੇਂ ਦੀਆਂ ਖੋਜਾਂ ਮੌਸਮ ਦੇ ਪੂਰਵ–ਅਨਮਾਨ ਜਲਵਾਯੂ ਦੇ ਮਾੱਡਲਜ਼ ਦੀ ਗਣਿਤਕ ਕਾਰਗੁਜ਼ਾਰੀ ਵਿੱਚ ਸੁਧਾਰ ਕਰਨ ਅਤੇ ਕਾਲੀ ਕਾਰਬਨ ਦੀਆਂ ਨਿਕਾਸੀਆਂ ਕਾਰਣ ਗਰਮੀ ਵਧਣ ਦੇ ਪ੍ਰਭਾਵਾਂ ਦਾ ਅਨੁਮਾਨ ਲਾਉਣ ’ਚ ਮਦਦ ਕਰਨਗੀਆਂ। ਵਿਭਿੰਨ ਵੇਵਲੈਂਗਥਸ ’ਤੇ ਬਲੈਕ ਕਾਰਬਨ  ਦਾ ਸਹੀ ਗਿਆਨ; ਬਲੈਕ ਕਾਰਬਨ ਦੀਆਂ ਨਿਕਾਸੀਆਂ ਦੇ ਸਰੋਤਾਂ ਨੂੰ ਰੋਕਣ ਲਈ ਕੀਤੇ ਸਰੋਤ ਅਪੋਰਸ਼ਨਮੈਂਟ ਅਧਿਐਨਾਂ ਵਿੱਚ ਮਦਦ ਕਰਨਗੇ। ਇੰਝ ਇਹ ਘਟਾਉਣ ਦੀਆਂ ਨੀਤੀਆਂ ਬਣਾਉਣ ਲਈ ਇਹ ਅਹਿਮ ਜਾਣਕਾਰੀ ਵਜੋਂ ਕੰਮ ਕਰ ਸਕਦਾ ਹੈ।
ਚਿੱਤਰ 1:  ਇਸ ਵੇਲੇ ਕੱਢੇ ਸਥਾਨ ਦੀ ਵਰਤੋਂ ਕਰਦਿਆਂ ਸਾਲਾਂ 2014–2017 ਦੌਰਾਨ ਮਾਸਿਕ ਔਸਤ ਸਮਾਨ ਕਾਲੀ ਕਾਰਬਨ  ਦੇ ਭੰਡਾਰਾਂ ਵਿੱਚ ਤਬਦੀਲੀਆਂ ਅਤੇ ਮਹੀਨਾ ਵਿਸ਼ੇਸ਼ ਲਈ MAC  ਅਤੇ 16.6 m2 g-1 ਦਾ 16.6 m2 g-1 ਮਿਆਰੀ MAC . ਪਲੌਟ ਵਿੱਚ ਗ਼ਲਤੀ ਦੀਆਂ ਬਾਰਜ਼  ਇੱਕ ਸਿਗਮਾ ਮਿਆਰੀ ਪਰਿਵਰਤਨ ਨੂੰ ਦਰਸਾਉਂਦੀਆਂ ਹਨ।  ਸੱਜੇ ਚਿੱਤਰ ਵਿੱਚ ਰੇਡੀਏਟਿਵ ਫ਼ੋਰਸਿੰਗ ਵਿੱਚ ਵਾਧਾ ਵੀ ਵਿਖਾਇਆ ਗਿਆ ਹੈ।
ਪ੍ਰਕਾਸ਼ਨ ਲਿੰਕ: https://doi.org/10.1007/s13143-021-00241-6.
ਹੋਰ ਵੇਰਵਿਆਂ ਲਈ ਡਾ. ਮਨੀਸ਼ ਨਾਜਾ  ਨਾਲ ਸੰਪਰਕ ਕੀਤਾ ਜਾ ਸਕਦਾ ਹੈ।
ਪੁਲਾੜ ਵਿਭਾਗ
ਪੁਲਾੜ ਖੇਤਰ ਵਿਚ ਨਿਜੀ ਖੇਤਰ ਦੀ ਭਾਗੀਦਾਰੀ
ਪੁਲਾੜ ਖੇਤਰ ਵਿੱਚ ਪ੍ਰਾਈਵੇਟ ਸੈਕਟਰ ਨੂੰ ਭਾਗੀਦਾਰੀ ਦੇ ਕੇ ਉਤਸ਼ਾਹਿਤ ਕਰਨ ਅਤੇ ਉਹਨਾ ਨੂੰ ਨਾਲ ਲੈ ਕੇ ਚੱਲਣ ਲਈ ਸਰਕਾਰ ਨੇ ਪੁਲਾੜ ਵਿਭਾਗ ਤਹਿਤ ਇੰਡੀਅਨ ਨੈਸ਼ਨਲ ਸਪੇਸ, ਪ੍ਰਮੋਸ਼ਨ ਐਂਡ ਆਥੋਰਾਈਜੇਸ਼ਨ ਸੈਂਟਰ  ਕਾਇਮ ਕੀਤਾ ਹੈ । ਪ੍ਰਾਈਵੇਟ ਖਿਡਾਰੀ ਵੀ ਇੰਸਪੈਕ ਰਾਹੀਂ ਇਸਰੋ ਦੇ ਬੁਨਿਆਦੀ ਢਾਂਚੇ ਦੀ ਵਰਤੋਂ ਕਰ ਸਕਣਗੇ । ਸਰਕਾਰ ਨੇ ਇਸ ਫੈਸਲੇ ਤੋਂ ਵਿਗਿਆਨੀ ਭਾਈਚਾਰੇ ਦੇ ਮੈਂਬਰਾਂ ਨੂੰ ਇਸ ਬਾਰੇ ਵਿਸਥਾਰਪੂਰਵਕ ਜਾਣੂ ਕਰਵਾਇਆ ਸੀ ਅਤੇ ਵਿਗਿਆਨੀ ਭਾਈਚਾਰੇ ਨੇ ਸਰਕਾਰ ਦੇ ਇਸ ਫੈਸਲੇ ਦਾ ਸੁਆਗਤ ਕੀਤਾ ਸੀ । ਪੁਲਾੜ ਖੇਤਰ ਵਿਚ ਸੁਧਾਰ ਲਈ ਨਿਊ ਸਪੇਸ ਇੰਡੀਆ ਲਿਮਟਿਡ  ਦੀ ਭੂਮਿਕਾ ਲਾਂਚ ਵਾਹਨ ਬਨਾਉਣਾ, ਲਾਂਚ ਸੇਵਾਵਾਂ ਪ੍ਰਦਾਨ ਕਰਨੀਆ, ਉਪ ਗ੍ਰਿਹਾਂ ਦਾ ਨਿਰਮਾਣ ਕਰਨਾ, ਪੁਲਾੜ ਅਧਾਰਤ ਸੇਵਾਵਾਂ ਦੇਣਾ ਅਤੇ ਟੈਕਨਾਲੋਜੀ ਅਧਾਰਤ ਹੋਵੇਗਾ । 500 ਤੋਂ ਵੱਧ ਕੰਪਨੀਆਂ ਪੁਲਾੜ ਕਾਰਜਾਂ ਨੂੰ ਪੂਰਾ ਕਰਨ ਵਿੱਚ ਇਸਰੋ ਦੀਆਂ ਭਾਈਵਾਲ ਹਨ । ਪ੍ਰਾਈਵੇਟ ਕੰਪਨੀਆਂ ਦੇ ਘੇਰੇ ਵਿੱਚ ਆਉਂਦੇ ਵਿਆਪਕ ਖੇਤਰ ਅਤੇ ਸੈਕਟਰ ਹਨ, ਸਮੱਗਰੀ ਪ੍ਰਦਾਨ ਕਰਨ ਵਾਲੇ, ਮਕੈਨੀਕਲ ਫੈਬਰੀਕੇਸ਼ਨ, ਇਲੈਕਟ੍ਰਾਨਿਕ ਫੈਬਰੀਕੇਸ਼ਨ, ਸਿਸਟਮ ਵਿਕਾਸ ਕਰਨ ਅਤੇ ਇਕਜੁੱਟ ਕਰਨ ਆਦਿ ।
ਇਹ ਜਾਣਕਾਰੀ ਕੇਂਦਰੀ ਰਾਜ ਮੰਤਰੀ  ਉਤਰ ਪੂਰਬੀ ਖੇਤਰ ਦੇ ਵਿਕਾਸ, ਐਮ.ਓ.ਐਸ.ਈ.ਐਮ.ਓ., ਪ੍ਰਸੋਨਲ ਅਤੇ ਜਨਤਕ ਸ਼ਿਕਾਇਤਾਂ, ਪੈਨਸ਼ਨਾਂ, ਪ੍ਰਮਾਣੂ ਉਰਜਾ, ਪੁਲਾੜ ਡਾਕਟਰ ਜਿਤੇਂਦਰ ਸਿੰਘ ਨੇ ਇਕ ਲਿਖਤੀ ਜਵਾਬ ਵਿੱਚ ਦਿੱਤੀ । ਪੁਲਾੜ ਖੋਜ ਸੰਬੰਧੀ ਪ੍ਰਾਈਵੇਟ ਪਹਿਲ ਕਦਮੀ ਦੀ ਸ਼ਮੂਲੀਅਤ ਬਾਰੇ ਇਕ ਹੋਰ ਸਵਾਲ ਦਾ ਜਵਾਬ ਦਿੰਦਿਆਂ ਡਾਕਟਰ ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਸਰਕਾਰ ਉਹਨਾ ਨੂੰ ਇਸਰੋ ਦੇ ਬੁਨਿਆਦੀ ਢਾਂਚੇ ਦੀ ਵਰਤੋਂ ਕਰਨ ਦੀ ਆਗਿਆ ਦੇਵੇਗੀ ਕਿਉਂਕਿ ਭਾਰਤ ਵਿੱਚ ਇਕ ਕਿਤੇ ਹੋਰ ਉਪਲਬਧ ਨਹੀਂ ਹੈ ਅਤੇ ਸਰਕਾਰੀ ਬੁਨਿਆਦੀ ਢਾਂਚੇ ਦੀ ਵਰਤੋਂ ਲਈ ਵਾਜਬ ਖਰਚੇ ਹੋਣਗੇ ਜੋ ਵੱਖ ਵੱਖ ਲੋੜਾਂ ਅਨੁਸਾਰ ਹੋਣਗੇ ।
ਐਸ.ਐਨ.ਸੀ.
(Visitor Counter : 108